KIRKENYT 

Fra  områdepræsidentskabet 

Er  jeg  min  broders  vogter? 

Alberl  Choules Jun. 

Da  Herren  spurgte  Kain: 
»Hvor  er  din  broder 
Abel?«,  svarede  Kain:  »Det 
ved  jeg  ikke;  skal  jeg  vogte  min 
broder?«.  Både  spørgsmålet  og 
svaret  antyder,  at  hver  især  har 
et  ansvar  for  vore  brødre  og  sø- 
stre. Arbejdet  som  »vogter«  be- 
tyder mere  end  blot  at  opfylde 
de  fysiske  behov.  Det  betyder 
alle  aspekter,  som  er  vigtige  for 
et  menneskes  velbefindende. 
Dette  princip  er  ikke  kun  be- 
grænset til  tiden  her  på  jorden, 
men  er  et  evigt  princip. 

Vi  er  i  sandhed  vores  bro- 
ders vogter  for  dem,  som  vi  el- 
sker, og  for  dem  som  vi  kan 
påvirke.  Kristus  sætter  som  i  al- 
le ting  også  eksemplet  her.  Han 
så  alt  udfra  et  evigt  perspektiv: 
»Thi  se,  dette  er  min  gerning 
og  herlighed  -  at  tilvejebringe 
udødelighed  og  evigt  liv  for 
mennesket«,  således  som  han 
forkyndte  i  Moses  1:39.  Han 
brugte  hele  sit  liv  i  denne  ene- 
stående sags  tjeneste.  Han  gav 
sit  liv,  så  mennesket  kan  leve 
igen  efter  døden.  Og  selv  da 
han  vidste,  at  tiden  for  korsfæ- 
stelsen nærmede  sig,  sagde  han 
til  sin  Fader  og  til  vor  Fader: 
». . .  ikke,  som  jeg  vil,  men  som 


du  vil«  (se  Matt.  26:39).  Og 
med  sin  forsoning,  sin  korsfæ- 
stelse og  opstandelse  blev  han  i 
sandhed  hele  menneskehedens 
vogter. 

Hvilken  slags  vogter  er  vi  for 
vore  brødre  og  søstre?  Hvor 
stort  et  ansvar  føler  vi?  Og  i 
hvor  stort  et  omfang  viser  vi 
det?  Viser  vi  det  især  overfor 
dem,  som  står  os  nærmest?  I 
ægtemænd  og  hustruer,  nærer  I 
denne  indstilling  overfor  hinan- 
den? Overfor  jeres  børn?  Jeg  er 
sikker  på,  at  vi  alle  prøver  at 
gøre,  hvad  vi  kan  på  det  øko- 
nomiske område,  idet  vi  sørger 
for  hus,  mad  og  alle  de  fysiske 
fornødenheder,  men  tager  vi  os 


også  af  de  følelsesmasssige  og 
åndelige  behov?  Giver  vi  dag- 
ligt udtryk  for  vor  kæriighed, 
hvilket  vil  bidrage  med  en  fø- 
lelsesmæssig stabilitet  i  vort  æg- 
teskab og  vore  hjem?  Er  vi 
sammen  åndeligt?  Går  vi  regel- 
mæssigt i  kirke  sammen?  Læser 
vi  skriften  sammen  dagligt?  Fo- 
renes vi  dagligt  i  bøn  sammen? 
Taler  vi  dagligt  i  vort  hjem  om 
Gud  og  det,  som  hører  ham  til, 
og  som  har  evig  værdi?  Byder 
vi  hver  dag  Ånden  velkommen 
i  vort  hjem?  Opmuntrer  og  for- 
bereder vi  dagligt  vore  sønner 
til  at  drage  ud  på  en  mission? 
Forbereder  vi  vore  sønner  og 
døtre  til  at  bUve  beseglet  i  det 


Som  vor  brors  vogter  har  vi  også  pligt  til  at  advare  ham.  (Tegning: 
Ensign). 


hellige  tempel?  Er  vi  i  sandhed 
åndelige  vogtere  for  dem,  som 
vi  gerne  vil  tilbringe  evigheden 
sammen  med?  Det  er  af  evig 
betydning.  Præsident  Harold  B. 
Lee  har  sagt:  »Det  vigtigste  ar- 
bejde du  kan  udføre  er  inden- 
for dit  eget  hjems  vægge«. 

Det  næstvigtigste  arbejde 
som  vogter  er  måske  det  arbej- 
de, vi  kan  udføre  ved  at  dele 
evangeliet  med  vore  brødre  og 
søstre  omkring  os.  Vi  er  alle 
omgivet  af  mennesker,  som 
endnu  ikke  er  medlemmer  af 
Kirken.  De  har  brug  for  evan- 
geliet. De  har  ret  til  evangeliet. 
De  har  brug  for,  at  vi  bringer 
dem  evangeliet.  Herren  forven- 
ter, at  vi  gør  det,  og  han  er  rede 
til  at  hjælpe  os  med  det.  Han 
bliver  ked  af  det,  når  vi  ikke 
gør  det:  »Men  i  nogle  har  jeg 
ikke  behag;  thi  de  vil  ikke  op- 
lade deres  mund . . .«  (L&P 
60:2).  Hvis  det  stod  i  vores 
magt  at  give  vores  brødre  og 
søstre  noget  godt,  ville  vi  så 
nægte  dem  det?  Vi  har  alle  ev- 
nen og  mange  muligheder  for 
at  dele  evangeliet  med  andre. 
Lad  os  gøre  det  af  et  villigt 
hjerte. 

». . .  skal  jeg  vogte  min  bro- 
der?« Ja,  det  skal  vi!  Lad  os  vi- 
se Faderen  til  os  alle,  at  vi  ikke 
blot  forstår,  hvem  vi  er,  men  at 
vi  også  udviser  dette  eksempel 
ved  den  måde,  som  vi  behand- 
ler vor  familie  og  vor  næste  på. 
□ 

Albert  Choules  jun. 

Fra  det  europæiske  områdes  repræsentanter 
for  hovedbestyrelserne: 


Tjen  hverandre  i  kærlighed 


Søster  Dorothea  S.  Condie 


Paulus  formanede  i  sit  brev 
til  Gaiaterne  de  hellige  til 
at  »tjen(e)  hverandre  i  kærlig- 
hed.« (Gal.  5:13).  Disse  smuk- 
ke ord  gælder  stadig  for  os  i 
dag.  Det  er  nødvendigt  at  vi 
tjener  hinanden,  og  at  vi  gør 
det  med  kærlighed.  Hvem  af  os 
har  ikke  på  et  eller  andet  tids- 
punkt haft  behov  for  et  op- 
muntrende ord,  en  venlig  ger- 
ning eller  en  hjælpende  hånd 
fra  en  god  samaritaner?  Men 
hvor  finder  vi  de  gode  samari- 
tanere i  dag? 

Præsident  KimbaU  gav  føl- 
gende svar: 

»Gud  lægger  mærke  til  os, 
og  han  våger  over  os.  Men  det 
er  normalt  gennem  et  andet 
menneske,  at  han  opfylder  vore 
behov.  Det  er  derfor  af  afgø- 
rende betydning,  at  vi  tjener 
hinanden  i  riget.«  (»The  Tea- 
chings  of  Spencer  W.  KimbaU«, 
s.  252). 

Præsident  Kimball  sagde,  at 
Herren  ikke  vil  sende  engle  fra 
sin  nærhed  til  at  hjælpe  os, 
men  at  han  vil  bruge  andre 
mennesker  -  dig  og  mig  -  til  at 
tjene  og  betjene  de  behov,  som 
vi  hver  især  har.  Indbydelsen  til 
at  komme  til  Kristus  er  også  en 


indbydelse  til  at  gøre  hans  ger- 
ninger. Han  udstrakte  sin  hjæl- 
pende hånd  overalt.  Der  var 
syge,  som  han  helbredte;  blin- 
de, som  blev  seende;  lamme, 
som  gik  og  kvinden,  som  blev 
grebet  i  synd,  og  som  han  til- 
gav. De  kom  alle  til  ham  med 
deres  forskellige  behov,  og  de 
blev  alle  hjulpet.  Og  måske  op- 
levede de  også  en  forandring  i 
deres  liv,  efter  de  havde  oplevet 
hans  kærlighed. 

Af  og  til  kræver  vor  tjeneste 
stor  kærlighed,  megen  tid  eller 
energi,  ja,  at  vi  ofrer  noget, 
men  det  behøver  ikke  altid  at 
være  noget  stort.  Små  tjeneste- 
gerninger kan  have  en  stor  be- 
tydning. En  opringning,  et  kort 
besøg,  nogle  blomster  fra  ha- 
ven, et  opmuntrende  ord,  en 
kort  besked  eller  et  brev.  Et  ud- 
tryk for  tak,  et  tegn  på,  at  vi 
nærer  omsorg  eller  en  kompli- 
ment. Vi  behøver  ikke  altid 
vente  på  den  rigtige  lejlighed. 
Mulighederne  banker  ikke  altid 
på  døren,  vi  må  somme  tider 
søge  efter  dem  eller  skabe  dem. 
Kristus  vandrede  blandt  men- 
neskeheden for  at  betjene  dem. 


og  han  fandt  altid  det,  som  han 
søgte  efter:  mennesker,  som 
havde  behov  for  hans  hjælp. 
Ved  vi  virkelig,  hvad  det  vil  si- 
ge at  være  en  rigtig  Jesu  Kristi 
discipel? 

I  Ap.  G.  10:38  læser  vi,  at 
Jesus  gik  omkring  og  gjorde 
godt.  Kan  vi  ikke  også  gå  om- 
kring og  gøre  godt,  idet  vi  hjæl- 
per og  opløfter  andre?  Hvis  vi 
hjælper  andre  med  at  bære  an- 
dres byrder,  så  vil  vor  egen  byr- 
de blive  lettere  og  vort  eget 
hjerte  blive  fyldt  med  glæde. 

»Det  er  kun,  når  du  løfter  en 
byrde,  at  Gud  da  vil  løfte  din 
byrde.  Det  er  et  guddommeligt 
paradoks.  Den  mand,  som  va- 
kler og  falder,  fordi  hans  byrde 
er  for  stor,  kan  lette  sin  byrde 
ved  at  lette  en  andens  byrde. 
Man  får  ved  selv  at  give;  men 
for  at  få  må  du  først  give.« 
(»The  Teachings  of  Spencer  W. 
Kimball«,  s.  251). 

Ordet  'tjeneste'  er  altid  for- 
bundet med  ordet  offer,  og  med 
ordet  DIG  i  stedet  for  JEG, 
med  ordet  GIVE  i  stedet  for  at 
modtage,  selv  om  vi  til  sidst  vil 
modtage  mere  end  vi  har  givet. 


Vi  lærer  at  tjene  ved  at  tjene, 
og  vi  lærer  at  holde  af  at  tjene, 
vi  lærer  at  elske  vor  næste,  og 
mest  af  alt,  vi  lærer  at  overvin- 
de vore  selviske  ønsker.  Ældste 
Marion  G.  Romney  har  en 
gang  mindet  os  om  en  anden 
gavnlig  virkning:  Vore  bønner 
vil  blive  besvaret. 

»Herren  siger,  at  vor  bøns 
virkningsfuldhed  afhænger  af 
vor  gavmildhed  overfor  de  fat- 
tige.« (Marion  G.  Romney,  En- 
sign,  maj  1979,  s.  3). 

Og  så  er  der  endelig  det 
smukke  løfte,  som  Frelseren 
selv  gav:  »Thi  den,  som  vil  frel- 
se sit  liv,  skal  miste  det;  men 
den,  som  mister  sit  liv  for  min 
skyld,  skal  bjærge  det.«  (Matt. 
16:25). 

Må  vi  hver  især  aktivt  enga- 
gere os  i  at  tjene  andre.  □ 
Dorothea  S.  Condie. 


Legetøj  til 
rumænske 
børn 

Fredericia  ward  kontaktede 
for  nogen  tid  siden  alle  by- 
ens børnehaver  for  at  indsamle 
legetøj  til  rumænske  børn.  Alle 
kontaktede  børnehaver  var  me- 
get positive  overfor  ideen  og 
gav  nogle  meget  fine  ting,  der 
både  var  gedigne  og  pædagogi- 
ske. En  gruppe  af  wardets  med- 
lemmer gennemgik  det  ind- 
komne legetøj,  kontrollerede  at 
alt  fungerede,  og  at  alle  spil  og 
puslespil  var  komplette,  hvoref- 
ter det  hele  blev  pakket  ned. 

Denne  indsats  var  en  god 
oplevelse  for  deltagerne  og  re- 
sultatet bringer  nu  glæde  til 
børn  i  Rumænien.  □ 
Tove  Bisgaard,  Informations- 
formidler  i  Fredericia  ward. 

Helsingør  gren  organiseret 
søndag  den  16.  september  1990 


Den  nye  gren  i  Helsingør  samlet  foran  Rønnebær  Allé-skolen,  hvor  Kirkens  møder  afholdes.  (Foto:  TD). 


Kirken  i  Danmark  har  atter 
fået  en  ny  enhed,  da  Aller- 
ød ward,  som  indtil  søndag  den 
16.  september  1990  dækkede 
hele  Nordsjælland,  denne  dag 
blev  delt,  således  at  området  fra 
Gilleleje  ned  til  Esbønderup  og 
Østpå,  ned  gennem  Esrum  Sø 
og  ned  vest  for  Fredensborg  og 
videre  ned  langs  Fredensborg 
Kongevej  og  langs  Helsingør- 
motorvejen videre  ned  til  græn- 
sen til  Københavns  3.  ward  nu 
udgør  Helsingør  gren. 

Denne  deling  giver  nye  mu- 
ligheder for  Kirkens  vækst  i 
Nordsjælland,  og  må  ses  som 
resultatet  af  den  udvikling,  som 
Allerød  vi^ard  bevidst  har  arbej- 
det på  indenfor  de  sidste  år. 

Helsingør  gren  består  af  70 
medlemmer,  hvoraf  ca.  40  er 
aktive,  og  har  som  grenspræsi- 
dent  fået  biskop  Benny  Chri- 
stensen, som  selv  bor  i  området 
og  som  har  tjent  som  biskop  i 
Allerød  ward  de  sidste  tre  år. 
Grenspræsident  Christensen 


er  som  sådan  godt  forberedt  til 
at  lede  denne  pionerindsats, 
som  skal  ydes  i  Helsingør-om- 
rådet. Som  rådgivere  har  gren- 
spræsident Christensen  valgt  br. 
Preben  Johannesen  og  br.  Fa- 
rad  Habbibi. 

Grenspræsident  Christensen, 
som  til  daglig  virker  som  politi- 
assistent i  Helsingør,  siger  til 
Kirkenyt:  »Vi  håber  at  blive  en 
sammentømret  enhed,  som  kan 
skabe  en  grobund  for  en  videre 
vækst.  Det  bliver  en  spænden- 
de tid,  som  vi  går  imøde.« 

Samme  dag,  den  16.  septem- 
ber blev  Allerød  ward  reorga- 
niseret med  br.  Jens  Andersen 
som  ny  biskop.  Som  rådgivere 
har  biskop  Andersen  valgt  br. 
Brian  Reuter  og  br.  Flemming 
Bo  Pedersen. 

Helsingør  gren  mødes  indtil 
videre  på  Rønnebær  Allé  Sko- 
len i  Helsingør,  men  håber  hur- 
tigt at  få  egne  lokaler.  □ 
Fl.  Bo  Pedersen. 


Den  nye  gren  strækker  sig  fra 
Gilleleje  i  nord  ned  til  Vedbæk  i 
syd  (Tegning:  TD). 


Det  mener  vi 
om  delingen 

Søster  Ruth  Janssen,  ny 
hjælpeforeningspræsident- 
inde:  »Det  er  positivt,  at  vi  er 
blevet  en  mindre  gruppe.  Vi 
har  fået  varme  og  kærlighed 
ind  blandt  os.  Jeg  har  før  siddet 
nede  bag  ved,  og  troet  at  jeg  ik- 
ke kunne,  men  dette  har  været 
en  positiv  oplevelse.  Vi  har  fået 
skabt  en  god  stemning  og  er 
fyldt  med  lyst  til  at  gå  til  sa- 
gen«. 

Broder  Carl  Ewald  Christen- 
sen, ny  søndagsskolepræsident: 
»Jeg  er  forbavset  over  den  sto- 
re mødeprocent.  Sidste  søndag 
kom  der  44  mennesker.  Vi  fø- 
ler en  stor  varme  i  grenen,  og 
vi  oplever  et  godt  samarbejde. 
Jeg  er  meget  positiv  og  opti- 
mistisk, og  jeg  ved,  at  dette 
kommer  til  at  køre  godt  for 
os«. 

Søster  Ulla  Sørensen:  »Vi  sy- 
nes, at  det  er  begyndt  så  godt, 
vi  har  en  dejlig  åndelig  tone 
hos  os,  og  jeg  er  opsat  på  at  ar- 
bejde for,  at  Helsingør  gren  skal 
vokse.  Før  delingen  var  vi  bare 
fyld,  men  nu  føler  vi,  at  vi  kan 
være  noget.  Min  mand  og  jeg 
føler  os  begge  meget  opløftede 
og  er  meget  glade  for  denne  de- 
ling«. 

Søster  Mie  Johanesen,  ny 
formand  for  aktivitetskomitéen: 
»Det  var  et  chok  i  begyndelsen, 
men  jeg  ved  nu  med  ånden,  at 
det  er  rigtigt.  Det  er  blevet  for- 
udsagt, og  grænserne  ligger  rig- 
tigt. Det  har  Herren  fortah  mig, 
eftersom  vi  hver  har  behov  for 
at  vide,  at  det  er  rigtigt.  Og  det 
har  han  gjort.  Det  bliver  svært, 
men  det  er  vores  chance  for  at 
vokse  i  Guds  rige  og  for  ny  ud- 
vikling. Jeg  har  følt,  at  der  er 
brug  for  mig,  men  på  en  anden 
måde.  Vi  bliver  værdsat  på  en 
anden  måde,  og  kan  ikke 
»gemme«  os.  Det  åndelige  er 
stærkt  hos  os,  og  vi  har  store 
ånder  i  flokken,  så  vi  skal  nok 
klare  at  vokse  på  en  god  og 
stærk  måde«.  □ 

Idyl  fra  Sommerhaven  i  Leningrad  Somerhaven  blev  anlagt  af  Peter  den  Store,  og  her  blev  Rusland 
første  gang  indviet  til  evangeliets  forkyndelse  i  1903  og  på  ny  i  april  1990  af  ældste  Nelson.  (Foto:  Merian). 


Leningrad  gren  godkendes  af 
myndighederne 


Kirkens  gren  i  Leningrad  er 
blevet  godkendt  af  Rådet 
for  religiøse  anliggender  fra  mi- 
nisterrådet i  Sovjetunionen. 

Evgenii  V.  Chemetsov,  der 
leder  Rådets  afsnit  for  ikke-rus- 
sisk-ortodokse  religioner,  gav  i 
et  møde  med  ledere  fra  Kirken, 
som  fandt  sted  i  Moskva  ons- 
dag d.  19.  september,  ofBciel 
besked  om  denne  godkendelse, 
som  har  virkning  fra  13.  sep- 
tember. 

Dette  råd  er  i  den  sovjetiske 
regering  den  højeste  myndighed 
for  religiøse  anliggender. 

Bekendtgørelsen  af  denne  re- 
gistrering fandt  sted  under  et 
møde  med  ældste  Hans  B. 
Ringger  fra  De  Halvgerds,  som 
er  prassident  for  Kirken  i  Eur- 
opaområdet. Dette  skete  under 
præsident  Ringgers  sidste  besøg 
i  Moskva,  hvor  han  blev  ledsa- 
get af  præsident  Gary  L.  Brow- 
ning,  der  er  præsident  for  Fin- 
land Helsinki  Østmissionen, 
David  P.  Famsworth,  der  er  ju- 
ridisk rådgiver  for  Kirken  i  Eu- 


ropa samt  af  Olga  Smolyanova 
og  Alexi  Kostin,  der  er  to  unge 
russiske  medlemmer  af  Kirken. 

En  skriftlig  bekræftelse  af 
denne  registrering  vil  i  den 
nærmeste  fremtid  blive  givet  af 
Leningrads  råd  for  religiøse  an- 
liggender til  Yuri  Terebinin,  der 
er  prassident  for  Leningrad 
gren,  samt  til  dennes  to  rådgi- 
vere. 

Under  nugældende  sovjetisk 
lov  skal  hver  eneste  forsamling 
af  en  religiøs  organisation  regi- 
streres enkeltvis.  Når  der  bor 
20  eller  flere  voksne  medlem- 
mer i  et  politisk  distrikt,  kan  de 
anmode  om  anerkendelse.  Mis- 
sioneringen, som  Kirken  udfø- 
rer i  Sovjet  skrider  frem  i  be- 
grænset omfang.  Missionerin- 
gen foregår  i  privat  sammen- 
hæng i  medlemmernes  hjem. 
Kirkens  møder  afholdes  ligele- 
des i  medlemmernes  hjem. 

Leningrad  gren  er  en  enhed  i 
det  baltiske  distrikt  i  Finland 
Helsinki  Østmissionen,  som 
præsident  Browning  præsiderer 


over.  Der  bor  også  et  ringe  an- 
tal sidste  dages  hellige  i  den 
sydlige  del  af  USSR.  De  bliver 
betjent  af  Østrig  Wien  Østmis- 
sionen, som  præsident  Dennis 
B.  Neuenschwander  præsiderer 
over.  Der  findes  ikke  nogen 
mission  i  Sovjetunionen. 


Der  var  også  repræsentanter 
fra  »Moskvanyt«  og  fra  »Vi- 
denskab og  Religion«  fra  den 
sovjetiske  presse  til  stede  ved 
dette  møde,  hvor  denne  be- 
kendtgørelse blev  givet.  Ældste 
Ringger  drøftede  med  disse 
pressefolk  Kirkens  stilling  til  en 
række  emner.  Som  svar  på  et 
spørgsmål,  hvorvidt  det  sovjet- 
iske folk  ville  acceptere  evange- 
liet, svarede  han  med  begej- 
string, at  det  ville  de,  idet  han 
påpegede,  at  »vi  i  ånden  alle  er 
de  samme  -  vi  er  alle  børn  af 
vor  Fader  i  Himlen  og  har 
samme  behov  og  ønsker.« 

Han  sagde,  at  de  to  unge 
sovjetiske  medlemmer,  som 
ledsagede  ham  ved  mødet  var 
strålende  eksempler  på  det  san- 
de i  hans  udtalelse.  De  bar  beg- 
ge vidnesbyrd  overfor  pressefol- 
kene om  evageliets  sandhed. 

Ældste  Ringger  og  broder 
Famsworth  havde  ved  dette 
møde  sammen  med  hr.  Cher- 
netsov  også  mulighed  for  at 
drøfte  aspekterne  af  et  nyt  for- 
slag til  sovjetisk  lov  om  reli- 
gionsfrihed og  organisering  af 
kirker.  De  fortalte  om  Kirkens 
holdning  til  dette  nye  lovforslag 
og  blev  informeret  om  lovfor- 
slagets udarbejdelse  og  hensigt. 

Parkens  skyggefulde  alleer  og 
fremragende  marmorskulpturer 
har  inspireret  mange  malere  og 
digtere  I  disse  fredfyldte  omgivel- 
ser var  det,  den  hellige  indvielses- 
handling  fandt  sted  (Foto:  Nov- 
osti). 

De  lovbestemmelser,  som 
overvejes,  vil  være  et  vassentligt 
fremskridt  hen  mod  fuld  religi- 
øs frihed  for  sovjetborgerne  og 
i  høj  grad  forbedre  de  religiøse 
organisationers  status. 

Der  er  gået  et  stort  forarbej- 
de forud  for  denne  vigtige  be- 
kendtgørelse. Ældste  Russell 
M.  Nelson  fra  De  Tolvs  Råd 
og  ældste  Ringger  besøgte  før- 
ste gang  Moskva  i  juni  1987, 
og  fik  her  de  første  kontakter 
med  lederne  af  Rådet  for  reli- 
giøse anliggender.  De  vendte 
tilbage  til  Moskva  i  august 
1989.  Den  26.  april  1990  mød- 
tes de  med  repræsentanter  fra 
Rådet  for  religiøse  anliggender 
i  Leningrad  og  afholdt  en  firesi- 
de  for  medlemmer  og  ikke- 
medlemmer. 

Samme  dag,  den  26.  april, 
opsendte  ældste  Nelson  en  gen- 
indvielsesbøn  i  sommerhaven 
ved  Nevafloden,  nær  det  sted, 
hvor  ældste  Francis  M.  Lyman 
fra  De  Tolvs  Råd  første  gang 
indviede  landet  den  6.  august 
1903.  □ 
Church  News. 


Blev  omvendt,  udklædt  som  kok 


Bror  Benny  Kristensen,  der  i  dag  bor  i  Aalborg  ward  (Foto:  Ilskov). 


Benny  Kristensen  er  en 
kendt  skikkelse  i  det  nord- 
jydske.  Oprindelig  er  han  fra 
Frederikshavn  og  mødte  her 
kirken  som  16-årig. 

Hjemmet  var  egentlig  ikke 
religiøst,  men  familien  var  akti- 
ve i  afholdsbevægelsen.  Benny 
Kristensen  kom  her  til  at  lære 
en  ung  pige  at  kende  som  sene- 
re viste  sig  at  være  et  medlem 
af  kirken,  og  som  var  veninde 
med  Anne  Lise  Larsen,  der  se- 
nere blev  br.  Benny  Kristensens 
hustru. 

Første  møde  med  kirken  var 
til  en  køkkenfest,  -  hvor  alle 
skulle  komme  udklsedt  i  noget 
som  relaterede  til  madlavning,  - 
såsom  bager,  slagter  og  kok. 

Benny  Kristensen  valgte  at 
være  udklædt  som  kok  og  fulg- 
tes med  Anne  Lises  forældre  til 


festen. 

Det  viste  sig  desværre,  at  det 
var  en  helt  anden  dato  denne 
fest  skulle  holdes  på,  -  så  derfor 
var  Br.  Benny  Kristensen  den 
eneste  som  mødte  udklædt,  - 
og  alle  troede  i  virkeligheden  at 
denne  nye  undersøger  vår  kok 
og  lige  var  kommet  fra  arbejde. 

Denne  hændelse  har  senere 
været  årsag  til  megen  moré,  - 
men  fakta  var,  at  alle  talte  lil 
Benny  Kristensen  den  dag  i  kir- 
ken og  han  følte  sig  derfor 
straks  meget  velkommen. 

Benny  Kristensen  blev  med- 
lem som  17-årig,  blev  gift  med 
Anne  Lise  i  1967  og  parret  har 
idag  5  børn,  hvoraf  de  fire  er 
aktive  og  er  godt  igang  med  at 
blive  genaktiveret  i  kirken. 

Familien  Kristensen  har  væ- 
ret lidt  omkring  i  landet.  Først  i 


Frederikshavn  hvor  Benny  Kri- 
stensen modtog  evangeliet.  Si- 
den i  Aalborg,  for  efter  nogle 
år  her,  at  indtage  Odense  for  en 
fire  års  periode.  Familien  er  nu 
tilbage  i  Aalborg,  -  og  her  har 
den  været  en  aktiv  støtte  for  ar- 
bejdet i  wardet. 

Benny  Kristensen  er  uddan- 
net tømrer /snedker  og  har  stort 
set  arbejdet  ved  sit  fag  i  alle 
årene,  -  idag  er  han  sideløbende 
med  sit  håndværk  igang  med  at 
opbygge  en  bedemandsforret- 
ning i  Aalborg.  Det  er  noget 
der  tager  tid,  siger  br.  Kristen- 
sen, -  jeg  skal  nok  regne  med 
6-8  år  før  jeg  kan  leve  af  denne 
forretning. 

Som  tømrer  har  der  været 
god  brug  for  Benny  Kristensen 
som  frivillig  medarbejder  i  kir- 
kens tre  udbygningsfaser.  Ved 
de  to  første  projekter  var  med- 
lemsarbejdet  en  meget  stor  del 
af  projektet,  -  og  her  var  Benny 
Kristensen  en  af  dem  der  gik 
foran. 

Benny  Kristensen  har  været 
kaldet  til  mange  spændende  job 
i  kirken,  både  som  lærer,  grens- 
sekretær,  missionsleder  og  som 
medlem  af  stavens  mission- 
spræsidentskab.  Missionærar- 
bejdet  har  altid  været  en  hjerte- 
sag for  br.  Kristensen.  Han  har 
gennem  sin  tid  i  kirken  haft 
mange  gode  åndelige  tilkende- 
givelser, som  har  styrket  hans 
vidnesbyrd,  -  og  som  br.  Kri- 
stensen udtrykte  det  ved  sin 
præsentation  i  højrådet,  -  »Når 
vi  er  i  vore  medmenneskers  tje- 
neste, -  så  tjener  vi  blot  Gud«. 

Br.  Kristensen  så  frem  til  at 
han  også  i  dette  nye  kald  kun- 
ne være  med  til  at  tjene.  □ 
Karl  Ove  Ilskov 


MÅNEDENS 

SPØRGSMÅL 

Hvem  var  den  eneste  trykker, 
der  i  Kirkens  allerførste  tid  i 
Danmark  ville  trykke  for  Kir- 
ken? 

Se  svaret  på  side  19. 

En  hel  del  af  kirkens  med- 
lemmer underviser  på  af- 
tenskoler eller  anden  form  for 
fritidsundervisning  i  deres  kom- 
mune. De  har  her  fundet  en  rig 
muUghed  for  at  kombinere  de- 
res interesse  med  en  pæn  eks- 
traindtjening til  familien.  Sam- 
taler med  et  lille  udpluk  af  dis- 
se søskende  er  baggrunden  for 
denne  artikel. 

Blandt  »veteranerne«  skal 
nævnes  søster  Solveig  Als,  Fre- 
deriksberg, som  i  25  år  under- 
viste i  håndarbejde,  bl.a.  i  ma- 
skinstrikning  som  en  af  de  før- 
ste i  landet.  Og  søster  Sonja 
Frederiksen,  Roskilde  ward, 
som  i  18  år  har  undervist  -  og 
stadig  imderviser  -  i  næsten  alle 
former  for  håndarbejde.  Det  vil 
sige  både  stoftryk,  batik,  kvilt- 
ning, broderi  (også  japansk 


broderi),  og  som  sidste  skud  på 
stammen:  møbelpolstring. 

-  Det  er  dejligt  at  hjælpe  sine 
medmennesker  til  både  fysisk 
og  psykisk  trivsel,  siger  søster 
Lise  Cohr,  Fredericia  ward.  Sø- 
ster Cohr  blev  selv  kontaktet  af 
Folkeligt  Oplysnings  Forbund, 
da  man  havde  brug  for  hendes 
viden  om  »sundhed,  trivsel,  vel- 
være« der  nu  er  titlen  på  en 
række  aftenskolehold  i  Frederi- 
cia. 

-  Man  lærer  lige  så  meget  som 
eleverne,  siger  broder  Jes 
Gram,  der  hører  til  den  yngre 
generation  af  aftenskolelærere  - 
og  har  gjort  det  i  10  år!  Jes  un- 
derviser i  klaver,  obo  og  kor  i 
Københavns  1.  wards  område. 
Et  sidestykke  har  vi  Århus  stav, 
hvor  broder  Jan  Pedersen,  Es- 
bjerg v/aid,  underviser  i  blandt 


andet  klassisk  guitar,  kor  og 
klaver.  Begge  disse  brødre  er 
konservatorieuddannede,  og 
har  således  i  fritidsundervisnin- 
gen en  fin  mulighed  for  at  for- 
midle deres  kunnen  til  »læg- 
folk«. 

-  Mine  interesser  er  også  mit 
arbejde,  siger  Sonja  Frederik- 
sen samstemmende  med  de  fle- 
ste af  kirkens  fritidslærere,  og 
hun  fortsætter:  og  det  er  også 
dejligt  at  mærke  elevernes  in- 
teresse. De  er  jo  allesammen 
kommet  med  iver  efter  at  lære 
noget. 

-  Kend  dine  farver!  siger  Eva 
Borup,  Københavns  1.  ward. 
Eva,  der  har  specialuddannelse 
i  dette  moderne  fag,  underviser 
en  lang  række  hold  i  farvesam- 
mensætning i  tekstiler  og  make- 
up. 

Ja,  man  kunne  blive  ved; 
Marion  Anderson,  4.  ward  har 
undervist  i  engelsk  og  skindsy- 
ning i  15  år.  Da  Marion  blev 
HF-student  og  fik  travlt  med 
universitetet,  »afløste«  sønnen 
Peter  hende  og  blev  træner  i 
basketball,  også  under  fritids- 
ordningen. Søster  Grete  og  bro- 
der Henning  Jensen  fra  Hor- 
sens underviser  begge  på  aften- 
skole: han  mest  i  spansk  og 
hun  mest  i  sund  madlavning  og 


Henning  Jensen  fra  Horsens  gren 
underviser  i  spansk  på  aftenskole. 


hjemkundskab. 

Biskop  Leif  Klitgaard,  Ål- 
borg, har  sammen  med  sin  hus- 
tru Jette  oprettet  en  hel  danse- 
skole. 

Undervisningen  kan  også  gi- 
ve rig  lejlighed  til  at  komme  i 
kontakt  med  interesserede 
mennesker,  som  man  kan  dele 
evangeliet  med.  Forkyndelse 
må  naturligvis  ikke  ske  direkte 
i  den  betalte  undervisningstid, 
men  det  kan  ikke  undgås,  at 
eleverne  bliver  nysgerrige  ud 
fra  f  eks.  visdomsordet  eller  læ- 
rerens livsstil.  Således  omdelte 
søster  Cohr  engang  en  sang, 


Aftenskole- Og 
firitidsundervisning 


Man  kan  næsten  ikke  åbne  et  aftenskolekatalog  uden  at  mindst  et 
kirkemedlem  er  nævnt  deri 


Fra  en  udstilling  Marion  Als  Anderson  afholdt  i  aftenskoleregi  om 
skindsyning  (Foto:  Ab). 


DECEMBER1990 

6 


Leif  Klitgaard  har  oprettet  sin 
egen  aftenskole  i  squaredance. 

som  havde  Hjælpeforeningens 
bomærke  »Kærligheden  ophø- 
rer aldrig«  påtrykt.  Dette  gav 
anledning  til  en  del  spørgsmål 
efter  timen. 

Broder  Henning  Frederiksen, 
Roskilde  ward,  har  i  sin  under- 
visning i  slægtsforskning  lignen- 
de muligheder.  Alle  hans  hold 
får  -  uden  for  den  normale  kur- 
sustid -  tilbudt  et  besøg  på  kir- 
kens genealogiske  bibliotek  i 
kirkebygningen  på  Priorvej. 
Her  fortæller  broder  Frederik- 
sen om  frelsesplanen,  og  Mor- 
mons Bog  bliver  præsenteret 
som  alle  tiders  mest  interessan- 
te slægtshistorie.  Alle  eleverne 
får  så  lejlighed  til  at  tage  et  eks- 
emplar af  bogen  med,  når  de 
går. 

-  Og  indtil  nu,  er  der  kun  én 
elev,  som  ikke  har  taget  en 
Mormons  Bog  med  sig,  siger 
broder  Frederiksen. 

Hvis  Stjernens  læsere  skulle 
få  lyst  til  at  blive  elev  eller  læ- 
rer i  et  af  ovennævnte  emner  - 
eller  starte  et  helt  nyt  kursus,  så 
begynder  man  med  at  kontakte 
de  lokale  aftenskoler.  Lovgiv- 
ningen på  området  ændres  fra 
1.  januar  1991,  så  vær  op- 
mærksom på  de  nye  regler. 
Oplysninger  fås  hos  kommu- 
nen eller  på  bibliotekerne.  □ 
Helge  Nømmg 


Odenses  kvinder  samles  til  høstfest 


Den  4.  september  1990 
samledes  søstrene  fra 
Odense  1.  og  2.  ward  sig  til 
høstfest  i  kirkebygningen  i 
Odense.  Men  nogen  helt  almin- 
delig høstfest  var  det  ikke,  for 
ideen  var  at  medbringe  et  pro- 
dukt af  egen  høst  både  til  ud- 
stilling og  efterfølgende  salg. 

Søster  Else  Margrethe  Tvil- 
høj,  indledte  med  fynboen  Pe- 
ter Hansens  »Høstbillede«  fra 
1910,  der  viste  det  rytmiske  ar- 
bejde karl  og  pige  imellem. 

Tulle  Christensen  fortalte 
derefter  levende  om  sin  ung- 
dom som  ung  pige  på  en  fynsk 
proprietærgård,  og  om  karlenes 
og  pigernes  arbejde  med  høsten 
og  den  efterfølgende  fest. 

Anne  Marie  Ilskov  berettede 
om  sin  opvækst  på  en  bonde- 
gård på  Fyn.  »Far  kørte  trakto- 
ren, vi  børn  sad  bag  på  ladet, 
og  tog  imod  høballeme,  som 
blev  rakt  op  til  os  af  karlene. 
Denne  ene  gang  om  året  kom 
mor  med  saft,  almindeligvis  fik 
vi  vand  eller  mælk,  og  så  frisk- 
bagte vafler.  Høsten  var  en 
hård  men  god  tid,  selv  om  vi 
længe  efter  kløede  over  hele 
kroppen«. 

Efter  disse  historiske  indslag 
spillede  Bjarne  Stange  og  Anna 
Christina  Løfdahl  Nielsen  spil- 
lemandsmusik fra  Danmark  og 
Sverige,  og  søstrene  fik  sig  en 
lille  svingom. 

Efter  æbleskiverne  og  teen, 
læste  Ida  Karnil  op  fra  Gustav 
Hvids  erindringer.  Og  aftenen 
rundedes  af  med  fællessang  fra 
højskolesangbogen,  samt  åb- 
ning af  boderne. 

Og  på  denne  smukke  aften 
fremvistes  nu  et  udpluk  af  en 
rig  og  smuk  høst  fra  søstrenes 
haver  og  altankasser.  Alt  fi-a 
frugt  og  grønt  og  til  syltevarer 
og  bagværk  var  repræsenteret. 

Jo,  søstrene  i  Odense  takke- 
de sandelig  for  høsten.  □ 
Else  Margrethe  Tvilhøj, 
Odense. 


Anne  Marie  Ilskov  fortalte  om  sin  opvækst  på  landet 


Høsten  fra  søstrenes  haver  og  altankasser  er  i  hus. 

Hun  mødte  sin  mand  i 
Hjælpeforeningen 


Lillian  og  Kaj  Kramer  klar  til  afgang.  (Foto:  Kramer). 


Snart  37  år  har  Kaj  og  Lilli- 
an Krammer  nu  været 
medlem  af  Kirken.  I  midten  af 
oktober  sluttede  de  deres  missi- 
on i  templet  i  Stockholm,  så 
det  har  været  et  liv  i  tjeneste  og 
et  liv,  hvor  evangeliet  har  været 
i  centrum. 

Lillian  og  Kaj  Krammer  bor 
på  Læsø  og  tilhører  således  gre- 
nen i  Frederikshavn.  At  bo  på 
en  0  som  Læsø  har  sine  abso- 
lutte fordele  og  nogle  få  ulem- 
per. 

Naturligvis  er  man  en  smule 
isoleret,  »men  det  er  ikke  så 
vanskeligt  at  komme  til  fastlan- 
det,« udtaler  de.  »Rejsen  tager 
IV2  time,  og  det  er  ikke  meget 
anderledes  end  f.eks.  Køben- 
havn, hvor  det  ofte  tog  lige  så 
lang  tid,  hvis  man  skulle  fra 
den  ene  ende  til  den  anden.« 

Lillian  og  Kaj  ved  besked, 
for  de  kommer  fra  København, 
hvor  de  har  boet,  siden  de  blev 


gift,  og  til  de  for  2\  år  siden 
flyttede  til  Læsø.  »Vi  havde 
længe  talt  om  at  flytte  fra  ho- 
vedstaden. At  det  blev  Læsø 
var  en  tilfældighed,  beroende 
på,  at  Kajs  fætter,  som  er  ejen- 
domsmægler, havde  købt  tre 
gårde  på  Læsø  og  tilbød  os  at 
bo  på  en  af  dem.  Vi  prøvede 
først  en  kort  tid  og  blev  meget 
begejstrede.  I  marts  1988  tog  vi 
skridtet!  (Med  5  tons  flytte- 
gods!)« 

Kaj  Lillian  blev  begge  med- 
lemmer af  Kirken  i  1954,  Kaj  i 
januar  og  Lillian  i  september. 
Kaj  havde  kendt  Kirken  fra  si- 
ne unge  dage  i  Esbjerg  og  tog 
selv  kontakt  med  Kirken,  da 
han  var  flyttet  til  København. 

Lillian  havde  kendt  Kirken 
et  par  år,  inden  hun  blev  døbt. 
En  aften,  da  hun  sad  i  Kirken 
sammen  med  en  søster,  kom  de 
til  at  tale  om  forudtilværelsen. 
»Det  var  gnisten  til  at  jeg  fik 


øjnene  op  for  evangeliet,«  for- 
tæller Lillian.  Nogle  år  efter,  at 
de  var  blevet  medlemmer  af 
Kirken  mødte  Kaj  og  Lillian 
hinanden.  »Det  var  en  aften, 
hvor  de  'Syngende  Mødre', 
som  det  hed  dengang,  kom  på 
besøg  og  holdt  en  aldeles  ud- 
mærket sangaften  for  os.  Kaj 
var  sprunget  ind  som  vikar  ved 
klaveret,  og  derfor  var  han 
med.  Vi  mødte  altså  hinanden  i 
Hjælpeforeningen ! « 

I  marts  1958  blev  Kaj  og 
Lillian  gift.  Lillian  var  41  år,  da 
de  blev  gift  og  som  en  meget 
stor  overraskelse  kom  deres 
datter,  Irene,  da  Lillian  var  43 
år!  Man  kan  nok  sige,  at  det 
var  en  lykkelig  begivenhed.  Ire- 
ne har  nu  været  gift  i  10  år  og 
har  en  god  mand  og  2  dejlige 
sønner  på  8  og  4  år.  Irene  er 
medlem  af  Aarhus  ward. 

Kaj  var  som  ung  ved  fængs- 
elsvæsenet og  kom  derefter  til 
posten,  hvor  han  opnåede  at 
fejre  40-års  jubilæum.  Lillian 
arbejdede  i  flere  år  som  rekla- 
me- og  modetegner  og  som  di- 
rektrice inden  for  kjolebran- 
chen. Efter  de  blev  gift  arbejde- 
de hun  inden  for  Københavns 
sygehusvæsen. 


Ægteparret  Krammer  er 
kendetegnet  ved  et  meget  højt 
aktivitetsniveau.  De  har  begge 
mange  interesser,  både  sammen 
og  hver  for  sig.  Deres  store  fæl- 
les interesse,  bortset  fra  Kirken, 
er  musikken.  »Det  gør,  at  vi  of- 
te slukker  for  fjernsynet  og  i 
stedet  lytter  til  musik.  Vi  holder 
også  meget  af  at  være  til  kon- 
cert og  opera,  og  vi  elsker  at 
rejse.«  Kaj  spiller  klaver  og  or- 
gel, og  LiUian  synger  og  spiller 
også  lidt  klaver. 

Men  det  er  ikke  det  hele. 
Kaj  kan  lide  at  brodere  stramaj 
til  møbelstof,  Lillian  syr  tøj, 
maler  og  tegner,  »når  tiden  til- 
lader det.«  Ægteparrets  interes- 
ser er  mange  og  med  dem  de- 
res talenter. 

Disse  meget  store  talenter  er 
blevet  meget  brugt  i  deres  tje- 
neste i  Kirken.  De  havde  begge 
tjent  villigt,  og  dermed  velsig- 
net både  andres  og  deres  eget 
liv.  De  har  begge  haft  flere  le- 
derstillinger i  ward  og  gren. 
Kaj  har  tjent  som  bl.a.  rådgiver 
i  biskoprådet,  medlem  af  højrå- 
det og  som  sekretær.  Han  har  i 
næsten  alle  de  år,  han  har  været 
medlem  af  Kirken  tjent  som 
organist,  og  glædet  medlem- 


Bror  Kaj  Kramer  sammen  med  barnebarnet  Philip.  (Foto:  Kramer). 

meme  med  sit  talent.  Lillian 
har  været  præsidentinde  for 
GUF,  (de  unges  forening)  og 
Hjælpeforeningen.  Hun  har  og- 
så været  lærer  i  forskellige  or- 
ganisationer og  også  hun  har 
glædet  andre  med  sit  talent  for 
musik.  Som  hjemkundskabsle- 
der  i  Hjælpeforeningen  var  hun 
næsten  uundværlig. 

Slægtshistorie  har  optaget 
meget  af  deres  tid.  »Vi  har  beg- 
ge brugt  meget  tid  med  slægts- 
historie, og  haft  det  store  privi- 
legium at  hjælpe  andre.  Vi  er 
stadig  dybt  engagerede  i  dette 
vidunderlige  arbejde,  man  al- 
drig bliver  færdig  med.«  Mange 


er  på  slægtshistoriens  område 
blevet  velsignet  på  grund  af  æg- 
teparret Krammers  store  ind- 
sats og  villighed  til  at  hjælpe. 

Efter  mange  års  trofast  tjene- 
ste i  Københavns  2.  ward,  flyt- 
tede ægteparret  Krammer  som 
nævnt  til  Læsø,  hvor  de  har  bo- 
et siden,  afbrudt  af  en  mission  i 
templet  i  Stockholm. 

»Vi  rejste  på  mission  den  15. 
oktober  1989  og  kom  hjem 
igen  et  år  efter,  den  18.  oktober 
1990.  Det  var  på  opfordring  af 
vores  grenspræsident  vi  beslut- 
tede at  tage  på  tempelmission, 
og  vi  har  været  utrolig  glade 
for  den  beslutning.  Vores  missi- 


Musene  havde  rigtigt  hygget  sig, 
mens  Kaj  og  Lillian  Kramer  havde 
været  borte.  (Foto:  Kramer). 

on  i  templet  i  Stockholm  har 
været  en  tid  fyldt  med  rige  op- 
levelser Vore  ledere  og  medar- 
bejdere har  været  enestående 
over  for  os,  og  vi  har  begge  ud- 
viklet os  meget.  Vi  er  dybt  ta- 
knemmelige over  at  få  lov  til  at 
tjene  Herren  på  denne  måde. 
For  os  har  det  været  et  privile- 
gium at  arbejde  i  Herrens  hus.« 

Kirken  og  evangeliet  har  væ- 
ret noget  meget  centraU  i  Lilli- 
an og  Kajs  Hv.  »Vi  har  begge  et 
stærkt  vidnesbyrd  om  Kirken 
og  evangeliet,  og  det  er  bestemt 
ikke  blevet  mindre  i  den  tid, 
hvor  vi  har  tjent  i  templet. 
Evangeliet  er  vor  rettesnor  i  li- 
vet og  vi  har  begge  haft  mange 
åndelige  oplevelser  i  de  år,  vi 
har  været  medlemmer  af  Jesu 
Kristi  Kirke  af  Sidste  Dages 
Hellige.  Vi  håber  at  vi  fortsat 
må  kunne  lægge  resten  af  vort 
liv  i  trofast  tjeneste  i  Kirken.« 
□ 

Lisbeth  Andersen. 


Søster  Kranier  på  Finlandsbåden 
i  Stockholms  skærgård  (Foto: 
Kramer). 


To  missionærer 
sliudt  ned  i  Peru 

To  missionærer,  begge  ind- 
fødte peruvianere,  blev 
onsdag  den  22.  august,  ca.  kl. 
13.30  skudt  ned  mens  de  op- 
holdt sig  i  udkanten  af  byen 
Huancayo,  ca.  225  km  sydøst 
for  hovedstaden  Lima. 

Missionsprassident  Juan  An- 
gel Alvaradejo  fortæller,  at  de 
to  nedskudte  missionærer  er 
henholdsvis  ældste  Manuel  An- 
tonio Hidalgo,  22  år  fra  Are- 
quipa  i  Peru  og  ældste  Christi- 
an Andreani  Ugarte,  21  år  fra 
Trujillo  i  Peru. 

»Vi  er  chokerede  og  bedrø- 
vede over  denne  tragedie«,  ud- 
taler Det  Første  Prassidentskab 
i  en  pressemeddelelse  udsendt 
den  23.  august.  »Vi  udtrykker 
vores  dybeste  sympati  til  de  to 
martyrers  forældre  og  familie.« 

»Ældste  Hidalgo  og  ældste 
Ugarte  var  udsendinge  for  Her- 
ren Jesus  Kristus,  Fredsfyrsten, 
og  de  forkyndte  hans  budskab 
om  næstekærlighed  og  broder- 
skab for  deres  medborgere  i 
Peru.  De  og  deres  kolleger  sen- 
des ud  til  hele  verden,  med  det 
ene  formål  at  forkynde  Jesu 
Kristi  evangelium,  og  de  har  in- 
gen politiske  motiver  eller  no- 
get politisk  tilhørsforhold  af  no- 
gen art.« 

»Vi  beder  til  at  det  had  og 
den  misforståelse,  der  har  ført 
til  denne  tragedie,  må  ophøre.« 

Autoriteter  i  Kirkens  hoved- 
kvarter oplyser  at  Det  Første 
Prassidentskab  holder  sig  meget 
nøje  informeret  om  situationen 
i  landet,  og  har  taget  alle  for- 
holdsregler for  at  sikre  de  øvri- 
ge missionærers  sikkerhed. 

Ældste  Hidalgo  og  ældste 
Ugarte  var  på  vej  til  et  med- 
lems hjem  for  at  spise  frokost, 
da  de  blev  skudt  ned  med  pi- 
stoler fra  en  bil  i  nærheden. 
Det  er  anden  gang  inden  for 
kort  tid  at  to  missionærer  bliver 
skudt  i  Sydamerika.  □ 
Church  News. 

Et  nyt  menneske  hver  aften 


Eddie  Kamil  i  »Manden  fra  La  Mancha«  1979. 


Eddie  Kamil  fra  Odense  2. 
ward  har  sikkert  den  mest 
kendte  stemme  i  Kirken  i  Dan- 
mark. Han  har  indtalt  Mor- 
mons Bog  på  bånd  og  lagt 
stemme  til  flere  andre  kirkepro- 
jekter. Som  barn  optrådte  Ed- 
die Kamil  i  cirkus  sammen 
med  sine  forældre.  Han  var  en 
rigtig  klovn,  optrådte  i  hele 
Norden  og  til  sidst  i  2  år  i  Au- 
stralien og  New  Zealand,  inden 
han  som  21-årig  vendte  hjem 
til  Danmark  og  blev  skuespiller 
på  Odense  Teater. 

»Jeg  kommer  i  kirke  for  at 
nyde  nadveren,  ikke  for  det  so- 
ciale samværs  skyld.  Jeg  har 
nogle  bestemte  holdninger  og 
er  ikke  altid  enig  med  andre, 
men  det  må  de  jo  om.  Jeg  må 
vise  tolerance  og  acceptere  an- 
dre for  det,  de  gør,  og  for  det, 
de  er.  Og  det  er  ikke  min  opga- 
ve, at  rende  og  være  efter  folk. 


Det  er  mit  forhold  til  Vorherre, 
der  betyder  noget,  og  man  fejer 
for  sin  egen  dør,  før  man  skal 
feje  for  andres.  Og  der  er  nok 
at  feje  for.« 

I  dag  er  Eddie  Kamil  en  af 
de  førende  skuespillere  ved 
Odense  Teater,  hvor  han  har 
været  i  30  år.  Hans  flid,  præci- 
sion, kropsbeherskelse  og  disci- 
plin har  givet  ham  et  væld  af 
roller  og  gode  anmeldelser  i 
årenes  løb.  Det  hele  begyndte 
på  Vesterbro  i  København.  Ed- 
die Edvardo  Kamil  blev  født  i 
1936  og  boede  som  bam  i  My- 
sundegade  og  Istedgade.  Hans 
far  var  danser  og  blev  senere 
»hvid  klovn«  i  cirkus.  Som 
bam  rejste  han  sammen  med 
sine  forældre,  der  begge  optråd- 
te. Det  var  sammen  med  Cir- 
kus Benneweis  i  1943  og  1944 
og  Cirkus  Miehe  i  1945.  Det 
var  Cirkus  Miehe,  at  Eddie  før- 


ste gang  optrådte  og  var  med  i 
nummeret.  Faderen  var  klovn, 
moderen  assisterede  iført  et 
smart  antræk  og  Eddie  var  en 
»kludedukke«.  En  dukke  blev 
kastet  rundt  på  forskellige  hals- 
brækkende måder,  så  blev  Ed- 
die smuglet  ind  og  indtog  duk- 
kens plads,  og  nu  blev  dukken 
tryllet  levende.  »Selvfølgelig 
var  jeg  i  begyndelsen  med  som 
det  tynde  øl,  børn  er  jo  altid  så 
søde  -  og  så  rendte  jeg  rundt  og 
solgte  postkort  af  mig  selv  bag- 
efter.« 

»Jeg  gik  i  skole  i  Gasværks- 
vejens Skole  og  i  sommerferier- 
ne rejste  jeg  med  cirkus  i  Nor- 
ge. I  oktober  1951  debuterede 
jeg  rigtigt  i  Reykjavik  i  Island 
som  15-årig.  Jeg  var  'August', 
og  min  far  var  hvid  klovn.  Her 


øverst:  Eddie  Kamil  i  sin  jubil- 
æumsrolle  som  løjtnant  von  Bud- 
dinge.  I  midten:  Snedker  Engs- 
trandfra  Henrik  Ibsens  »Gengan- 
gerne«. Nederst:  Juleeventyr. 

var  jeg  den  bærende  kraft  i 
nummeret.  Min  far  var  mere 
nervøs  end  mig.  Jeg  havde  jo 
kigget  på  og  studeret  nummeret 
i  flere  år,  så  jeg  var  slet  ikke 
nervøs.  Det  gik  fint,  og  vi  fik  fi- 
ne anmeldelser.« 

»Vi  kom  hjem  igen,  og  i  3  år 
optrådte  vi  i  weekenderne  i  for- 
eninger, i  haveforeninger  om 
sommeren  og  ved  juletræsfester 
om  vinteren.  Jeg  skulle  ud  af 
skolen  og  måtte  også  have  et 
job.  Jeg  så  i  en  annonce,  at 
F.L.  Smidth  søgte  en  piccolo. 
De  tog  mig  pga.  mine  gode  ka- 
rakterer. Jeg  skulle  gå  på  aften- 
skole og  tage  handelsmedhjæl- 
pereksamen. Det  skulle  jeg, 
selv  om  det  ikke  rigtig  var  no- 
get for  mig,  men  jeg  fik  jobbet 
på  betingelse  af,  at  jeg  ikke 
vendte  tilkbage  til  at  blive  ar- 
tist. De  blev  lidt  sure,  da  jeg  ef- 
ter tre  år  sagde  op,  fordi  vi 
skulle  til  Australien,  men  det 
var  der  jo  så  ikke  noget  at  gøre 
ved.« 

»Jeg  elskede  at  optræde, 
men  det  var  alligevel  ikke  heU 
tilfredsstillende  at  spille  den 
samme  figur  hele  tiden.  No- 
madelivet var  heller  ikke  rigtig 
mig,  at  bo  i  en  kuffert  og  flytte 
fra  by  til  by  -  jeg  fik  besøgt 
samtlige  byer  i  Austrahen.  Jeg 
var  hvileløs,  og  da  jeg  kom 


hjem  til  Danmark,  ville  jeg  ik- 
ke være  cirkusartist,  og  allige- 
vel ville  jeg  gerne  optræde.« 

»Jeg  deltog  i  nogle  amatør- 
revyer, og  det  synes  jeg  var 
spændende!  Min  mor  havde 
hele  tiden  sagt,  at  jeg  skulle  bli- 
ve skuespiller.  Disse  revyer  og 
mine  erfaringer  med  det  danske 
militær  overbeviste  mig  om,  at 
jeg  måske  havde  nogle  evner. 
Så  begyndte  jeg  at  læse,  og  in- 
teressen blev  større  og  større. 
Men  samtidig  kunne  jeg  se,  at 
jeg  manglede  megen  viden  for 
at  være  skuespiller  -  litteratur 
og  sådan  noget.  Og  så  måtte 
jeg  gå  igang,  og  det  varede  et 
par  år,  inden  jeg  kunne  gå  til 
optagelsesprøve,  fordi  jeg  var 
ret  blank  om  danske  forfattere 
og  skuespil.  Jeg  havde  et  kon- 
torjob for  at  klare  mig,  men 
mine  ønsker  gik  i  en  anden  ret- 
ning. Jeg  læste  hos  Søren  Weis 
og  senere  hos  Palle  Huld,  gik  i 
teatret  hver  dag  og  lasste  det 
ene  stykke  efter  det  andet.« 

»I  1959  gik  jeg  til  optagel- 
sesprøve i  København  -  og 


kom  ikke  ind.  Man  fik  10  mi- 
nutter til  at  demonstrere,  hvad 
man  kunne.  Jeg  syntes  ikke,  at 
jeg  blev  behandlet  rimeligt,  jeg 
var  rasende  og  knust.  Den  mu- 
lighed havde  slet  ikke  strejfet 
mig.  Senere  fik  jeg  at  vide,  at 
Poul  Reumert  var  gået  ind  for 
mig,  og  da  jeg  havde  succes  på 
Studenterscenen,  tog  jeg  et  år 
til.  Hvis  det  så  ikke  gik,  ville 
jeg  emigrere.  Men  så  kom  jeg 
altså  ind.« 

»Og  da  jeg  kom  til  Odense, 
sagde  jeg:  'Det  er  kun  elevti- 
den, så  er  det  hjem  igen.'  Men 
da  jeg  så  mødte  min  kone,  blev 
jeg  glad  for  at  være  her  og  er 
hængt  fast  siden  og  faldet  til  ro. 
Der  har  været  mange  tilbud  fra 
andre  teatre,  men  rollerne  her 
var  for  gode,  og  hvorfor  skal 
man  så  rejse?« 

Om  en  skuespillers  fremstil- 
ling mener  bror  Kamil,  at  det 
gerne  skulle  være  50%  talent  og 
50%  teknik.  »Der  må  ikke  være 
for  meget  føleri,  men  der  må 
heller  ikke  være  for  meget  te- 
knik, så  bliver  det  koldt  og  li- 
gegyldigt. Det  bliver  bar  fermt 
og  dygtigt.  Men  til  sidst  bliver 
man  træt  af  at  se  på  det,  for  det 
er  bare  for  dygtigt.  Hvis  der  på 
den  anden  side  er  for  meget  fø- 
leri, så  bhver  det  ubehageligt. 
Det  bliver  så  personligt,  at  folk 
synes,  at  det  ikke  er  rart.  Ek- 
sempelvis har  skuespillere,  som 
intenst  føler  og  lever  på  scenen, 
brændt  sig  selv  ihjel.  Mange 
andre  har  forstået  at  admini- 
strere deres  talent,  så  de  rent  te- 
knisk kan  stå  midt  i  et  udbrud 
og  sige:  'Hent  lige  en  kop  kaf- 
fe!' og  så  vende  tilbage  og  spille 
videre.  Man  skal  have  følt  tin- 
gene, om  ikke  andet  så  under 
prøverne,  og  så  skal  man  kende 
denne  følelse  og  dette  udtryk, 
og  det  er  det  udtryk,  man  skal 
holde  fast  ved  rent  teknisk.  Så 
giver  man  folk  en  oplevelse. 
Det  er  folk,  der  skal  grine.  Det 
er  folk,  der  skal  tude  -  det  er 
ikke  dem  på  scenen.« 

»Timing  af  bevægelser  og  re- 
plikker er  noget  af  det  allervæ- 
sentligste. Hvis  samspillet  mel- 
lem replik  og  bevægelse  er  hdt 
forkert,  kan  det  hele  falde  til 
jorden.  Jeg  kan  ikke  forklare 
det,  men  jeg  lærte  som  klovn, 


hvordan  man  får  folk  til  at  gri- 
ne, hvordan  man  holder  dem 
fast,  hvordan  man  spænder 
dem.  Det  lærer  man  først  på 
stedet,  ligesom  man  først  lærer 
at  svømme,  når  man  er  i  van- 
det. Som  barn  og  artist  lærte 
jeg  faldteknik.  I  forbindelse 
med  en  forestilling  på  teatret 
skulle  jeg  undervise  i  faldte- 
knik. Det  var  lidt  af  et  pro- 
blem, for  det  var  en  ren  refleks 
hos  mig,  og  nu  skulle  jeg  plud- 
selig tænke  over,  hvad  jeg 
egentlig  gjorde.« 

»Jeg  mødte  Kirken  i  slutnin- 
gen af  1961.  Jeg  var  elev  på 
Odense  Teater  og  inde  i  en  per- 
sonlig krise.  Jeg  var  ikke  rigtig 
klar  over  meningen  med  mig 
og  livet.  Hvorfor  levede  jeg? 
Jeg  var  helt  nede  i  kælderen. 
Jeg  var  alene  og  lidt  opgivende. 
Et  medlem  af  Kirken  var  regis- 
sør på  teatret,  og  han  var  da  en 
meget  flink  fyr.  Jeg  vidste,  at 
han  var  holdt  op  med  at  ryge. 
Det  var  da  meget  flot  gjort, 
men  jeg  hæftede  mig  ikke  så 
meget  ved  det.  Han  inviterede 
mig  med  hjem  at  spise  en  dag, 
og  så  cyklede  vi  forbi  Kirken, 
hvor  han  stoppede  op  og  sagde, 
at  han  lige  skulle  ind  og  hente 
noget.  Han  spurgte,  om  jeg 
havde  lyst  til  at  se  kirken.  'Det 
kunne  jeg  da  godt,  hvis  det 
kunne  glæde  ham,'  tænkte  jeg. 
Jeg  gik  med  ind,  og  da  jeg 
kom  ind  i  kirkesalen,  blev  jeg 
ligesom  slået  i  ansigtet  af  en 
voldsom  åndelig  kraft,  som  jeg 
aldrig  havde  oplevet  før.  Jeg 
begyndte  at  tude,  og  han  blev 
helt  forskrækket.  Det  var  en 
åbenbaring  for  mig.« 

»Jeg  talte  med  missionærer- 
ne. De  stillede  mig  spørgsmå- 
let: 'Hvis  der  var  en  sand  kirke 
på  jorden,  hvordan  ville  den  så 


Eddie  i  »Faniasticks«  i  1963. 

Hele  Eddie  Kamils  familie.  Øverst:  Svigersønnerne  Mark  og  Steen  Næste  række:  Jeanette  og  Julie.  Nederste 
række:  Nina,  Ida,  Jan  Alexander,  Eddie,  Nathalie  og  Cecilie.  (Foto:  Kamil). 
Indsat  i  billedet:  Sønnen  Thomas,  der  er  på  mission  i  England 


være?'  Til  det  svarede  jeg: 
'Som  Jesus  organiserede  den.' 
De  gav  mig  også  et  eksemplar 
af  Mormons  Bog.  Jeg  har  altid 
troet  på  profetier,  og  tænkte 
ved  mig  selv,  at  der  måtte  være 
en  profeti  om  mere  hellig  skrift. 
En  nat  drømte  jeg,  at  en  stem- 
me sagde  til  mig:  'Side  91.' 
Næste  dag  slog  jeg  op  i  Mor- 
mons Bog,  og  på  side  91  be- 
gynder kapitlet,  der  taler  om 
mere  hellig  skrift  -  'En  Bibel, 
en  Bibel'.« 

»Første  gang  jeg  skulle  beta- 
le tiende  var  det  meget  svært. 
Jeg  tjente  kun  240  kr.  om  må- 
neden, så  det  drejede  sig  om  24 
kr.  i  tiende  og  6  kr.  i  fasteoffer. 
Pengene  røg  ud  og  ind  af  ku- 
verten 3-4  gange.  Men  derefter 
har  der  ingen  problemer  været. 
Vi  har  aldrig  manglet  noget, 
vore  behov  er  blevet  opfyldt  og 
mere  til.« 

»Som  sagt  mødte  jeg  Ida  i 
Odense.  Hun  var  på  teatret 
som  korist,  og  der  begyndte  vi 
at  snakke  sammen.  Hun  var  ti 
år  yngre  end  jeg,  og  jeg  tænkte 
ikke  på  noget  med  hende.  Vi 
snakkede  godt  sammen.  Vi  var 


gode  venner.  Hun  spurgte  me- 
get til  Kirken,  og  til  sidst  blev 
der  pudset  et  par  kvindelige 
missionærer  på  hende,  og  så 
ville  hun  gerne  have,  at  jeg 
døbte  hende.  Tiden  gik,  og  vi 
var  jævnligt  sammen,  indtil  det 
gik  op  for  mig,  at  jeg  havde 
været  blind.  Der  stod  pigen,  jeg 
havde  ventet  på,  lige  foran  mig. 
Jeg  var  29,  og  hun  var  19.  Det 
er  nok  pga.  aldersforskellen,  at 
jeg  ikke  tænkte  over  noget  i 
starten,  men  pludselig  tænkte 
jeg:  'Hende  må  jeg  da  holde 
fast  på.'  Vi  blev  gift  i  juni  1965 
og  viet  i  templet  i  Schweiz  i  juli 
1966.  Og  vi  var  så  lykkelige. 
Vores  forhold  er  bare  blevet  be- 
dre og  bedre  år  for  år.  Vi  har 
aldrig  haft  ægteskabelige  kriser. 
Hvis  der  er  noget,  vi  skal  snak- 
ke om,  så  snakker  vi  til  kl.  2  el- 
ler 3  om  natten.  Vi  prøver  altid 
at  have  en  god  atmosfære  i 
hjemmet.  Selvfølgelig  er  jeg  lidt 
vanskelig,  når  jeg  skal  lære  en 
stor  rolle.  Der  er  jo  meget,  der 
skal  læres.  Men  så  får  jeg  lov  til 
at  være  i  fred.« 

»Vi  har  syv  børn,  og  nu  er 
det  slut.  Jeg  er  54  og  bliver 


kaldt  bedstefar  til  mine  egne 
børn.  Folk  tror,  at  det  er  mine 
børnebørn.  Alle  mine  børn  er 
dejlige.  De  to  ældste  piger  er 
gift  i  templet,  og  Thomas  er  på 
mission  i  England.  Man  lærer 
utrolig  meget  af  at  have  børn. 
Det  kan  ikke  undgå  at  udvikle 
en.  De  sidste  to  er  vi  nok  mere 
tålmodige  over  for  end  de  før- 
ste, fordi  vi  er  blevet  mere 
voksne  og  modne  selv.  Jeg  kan 
selv  mærke  en  forskel,  nu  hvor 
vi  har  fået  chancen  en  gang 
til.« 

»Det  er  en  svær  kombinati- 


Eddie  i  »Damen  fra  Natcafeen«. 


on  at  være  skuespiller  og  med- 
lem af  Kirken.  Det  er  lykkedes 
for  mig,  men  mange  skuespille- 
re har  svært  ved  at  binde  sig  til 
noget.« 

»Jeg  hører  ikke  til  dem,  der 
fsatsætter  et  tidspunkt  for,  hvor- 
når jeg  skal  tale  med  andre  om 
evangeliet.  Jeg  mener,  at  man 
bør  holde  en  lav  profil,  forstået 
på  den  måde,  at  jeg  taler  med 
andre  om  evangeliet,  når  de 
spørger  og  helst  under  fire  øjne. 
Desuden  mener  jeg,  at  vi  skal 
lytte  meget  til  Ånden  og  kun 
tale,  når  Ånden  tilskynder  der- 
til. Samtidig  lægger  jeg  absolut 
ikke  skjul  på,  at  jeg  er  medlem 
af  Kirken.  Alt  for  mange  taler 
om  evangeliet  i  tide  og  utide  og 
kan  måske  være  en  plage  for 
deres  omgivelser.« 

»Jeg  mener,  at  det  er  meget 
vigtigt  at  holde  det,  man  lover. 
Har  man  sagt  A,  må  man  også 
sige  B.  Derfor  sætter  jeg  også 
en  ære  i  at  udføre  min  kaldelse 
som  hjemmelærer.  Siden  den 
nuværende  ordning  blev  indført 
i  slutningen  af  60'erne  er  der 
ikke  en  eneste  måned,  hvor  jeg 
har  svigtet.  Den  eneste  måned, 
hvor  jeg  ikke  selv  kom  ud,  var 
da  jeg  var  i  USA  en  hel  må- 
ned, men  da  sørgede  jeg  for,  at 
en  anden  kom  i  stedet  for 
mig.« 

Bror  Karnil  har  et  stort  ta- 
lent, men  han  er  ikke  kommet 
sovende  til  sin  succes.  Det  har 
krævet  arbejde,  disciplin  og 
målrettethed.  Han  har  betalt 
prisen  og  behersker  nu  sin  krop 
og  stemme,  så  han  er  i  stand  til 
at  formidle  følelser  og  begejstre 
andre.  □ 

Sv.  Aage  Andersen. 


Eddie  som  Richard  III 

AP/UP  i  Aalborg  opfører 
musicalen  »Sidste  udkald« 


Heidi  Steffensen,  der  spiller  Anemone  i  de  unges  musical,  fortæller 
at  det  har  været  en  spændende  oplevelse. 


Musicalen  »Sidste  udkald«, 
der  blev  produæret  og 
opført  af  de  unge  12- 18-årige  i 
Aalborg  ward,  havde  stor  suc- 
ces. Første  gang  var  den  18. 
maj  i  Aalborg,  og  anden  gang 
var  på  Hammerum  skole  den 
15.  september  i  forbindelse 
med  stavskonferencen  i  Århus 
stav. 

Søster  Jette  Schmitz,  der  er 
Aalborgs  informationsleder, 
fortæller  om  handlingen:  »Styk- 
ket, som  på  engelsk  hedder  Sa- 
turdays  Warriors  handler  om 
en  ung  mand  Anders  (Henrik 
Steffensen),  der  gør  oprør  mod 
sin  familie  og  den  religion,  han 
er  vokset  op  i.  Anders  forlader 
sin  familie,  og  vi  følger  ham  ud 
i  verden,  hvor  han  forsøger  at 
nyde  sin  nyvundne  »frihed«. 
En  dag  møder  han  Dan  (Mar- 
tin Jensen)  -  en  ung  mand,  der 
søger  en  mening  med  sit  liv  - 
og  gennem  dette  bekendtskab 


begynder  Anders  at  sætte 
spørgsmålstegn  ved  sin  egen 
uafhængighed.  Men  først  da 
Anders'  tvillingsøster  Anemone 
(Heidi  Steffensen)  dør,  vender 
Anders  tilbage  til  sin  familie. 

Vi  følger  også  Julie  (Marian- 
ne Vestbo)  og  hendes  mange 
forelskelser,  bl.a.  hendes  kom- 
plicerede forhold  til  missionæ- 
ren ældste  Skryder  (Preben 
Kristensen).  Stykket  foregår  bå- 
de i  åndeverdenen,  i  dette  Hv 
og  i  forudtilværelsen,  og  har  et 
virkeligt  dejligt  budskab«. 

Heidi  Steffensen,  der  spiller 
Anemone,  siger:  »Det  har  væ- 
ret en  meget  speciel  oplevelse 
at  være  en  del  af  denne  musi- 
cal, og  selv  om  det  har  været 
hårdt  at  bruge  så  lang  tid  på 
det,  håber  jeg,  at  vi  snart  får 
mulighed  for  at  gøre  noget  lig- 
nende. 

Vi  lærte  alle  hinanden  at 
kende  på  en  helt  ny  måde,  og 


opdagede  hver  enkelts  stærke 
og  svage  sider«. 

Søster  Lis  Steffensen,  der  har 
stået  for  instruktionen  fortæller: 
»At  arbejde  på  en  musical  som 
denne  er  vidunderligt.  Den  har 
et  budskab,  som  taler  til  de  un- 
ge -  ting  de  forstår. 

Det  har  været  fantastisk  at 
være  leder  for  det  -  at  se  de  un- 
ge arbejde  sammen,  se  deres 
venskab  styrket  og  deres  vid- 
nesbyrd vokse.  Ja,  at  se  unge 
generte  drenge  og  piger  over- 
vinde sig  selv  og  vinde  sejr«. 

Heidi  Steffensen,  der  spiller 
Anemone,  siger  videre:  »Jeg 
tror  vi  har  lært  meget  af  »Sidste 
udkald«,  at  vi  må  gøre  vort 
bedste  for  at  bringe  andre  den 
glæde,  vi  har  ved  at  kende 
evangeliet,  og  at  finde  menin- 
gen med  livet.  Jeg  er  meget  ta- 
knemmelig for  de  nye  venner 
jeg  har  fået  gennem  forberedel- 
sen af  denne  musical,  og  for  det 
store  arbejde,  som  gjorde  den 
mulig«. 

Marianne  Vestbo,  der  spiller 
Julie,  udtaler:  »Denne  musical 
har  betydet  utrolig  meget  for 
mig.  Da  jeg  for  mere  end  10 
måneder  siden  sagde  ja,  må  jeg 
sige,  at  jeg  havde  svært  ved  at 
overskue  alle  de  replikker,  san- 
ge og  scener,  jeg  skulle  lære 
udenad,  men  tiden  gik  hurtigt, 
og  da  premieren  stod  for  døren, 
gik  dagene  kun  med  at  repete- 


re, hvorend  jeg  var.  Og  det  er 
ikke  til  at  beskrive,  hvordan  det 
føles,  når  det  hele  er  ovre,  folk 
klapper,  og  man  ved,  at  man 
har  fået  succes. 

Jeg  tror  vi  kan  lære  meget  af 
denne  musical.  Det  er  som  vi 
synger  i  sangen: 

»Vi  er  de  stærke,  der  er  gemt 
til  den  sidste  dag. 
Den  dag,  da  verden  giver  op,  så 
kommer  den  sidste  dag. 
Vi  er  de  få  med  magten  til  at 
vinde  sejr, 

når  alle  menneskehjerter  strides 
på  vor  jord  den  sidste  dag. 
Fremmede  fra  lysets  rige  uden 
kundskab  om 

de  glemte  mål  og  løfter  fra  det 
sted  de  kom 

Og  derfor  må  vi  lære,  mens  vi 

er  på  denne  jord, 

at  kæmpe  for  at  lyde  Herrens 

ord«. 

Søster  Lis  Steffensen  slutter 
med  at  sige:  »Som  leder  for  de 
unge  piger  har  det  betydet  me- 
get for  mig  at  se  de  unges  sejr 
og  fremskridt.  Jeg  elsker  disse 
unge  mennesker.  De  er  noget 
specielt.  De  er  de  stærke,  der  er 
gemt  til  de  sidste  dage. 

Jeg  er  stolt  af  dem.  Alle  25 
gjorde  hver  deres  arbejde  fanta- 
stisk godt.  Det  har  været  hårdt 
arbejde  for  os  alle  i  det  halve 
år,  men  vi  lærte  utroligt  af  det«. 
□ 

FBP 


Dansegruppen  bestående  af  Jeanet,  Ann  og  Brigitte. 

Brigham  Youngs  julegodter 


Varme  appelsinboller. 


Der  er  intet  tidspunkt  som 
julen,  der  i  samme  grad 
vækker  vore  kæreste  minder. 
Tænk  f.eks.  på  den  tryghed  og 
det  familiesammenhold,  som  er 
så  stor  en  del  af  julen.  En  an- 
den del  af  julen  er  også  de  læk- 
kerier, vi  forbinder  med  julen 
og  som  ikke  spises  på  noget  an- 
det tidspunkt. 

Julen  i  1859  i  Lion  House, 
mormonpioneren  og  profeten 
Brigham  Youngs  og  hans  fami- 
lies hjem,  var  lige  så  mindevær- 
dig, med  en  storslået  højtids- 
middag  for  de  næsten  75  perso- 
ner, der  boede  her,  deriblandt 
præsident  Brigham  Young,  flere 
af  hans  hustruer  og  40  børn 
under  13  år. 

I  dag  er  Lion  House  stadig 
noget  særligt  ved  juletid.  Selv 


om  familien  Young  ikke  længe- 
re bor  her,  summer  huset  stadig 
af  gæster,  der  deltager  i  banket- 
ter, frokoster,  bryllupsreæptio- 
ner  og  fødselsdagsselskaber. 
Flere  hundrede  besøgende  spi- 
ser hver  dag  deres  frokost  i  Li- 
on House.  Den  liflige  duft  af 
hjemmelavet  mad  føles  stadig  i 
luften  og  huset  er  pyntet  næsten 
på  samme  måde,  som  ved  den 
gammeldags  jul  i  Lion  House. 

Herunder  ses  nogle  få  op- 
skrifter fra  Lion  House,  som  I 
kan  prøve  her  i  juletiden  -  og 
på  denne  måde  måske  skabe 
nogle  dejlige  minder. 

Julen  er  en  tid,  hvor  vi  glæ- 
der hinanden,  og  findes  der  no- 
gen mere  betænksom  måde  at 
sige  »Glædelig  jul«  på,  end 
med  en  fint  indpakket  gave  fra 


dit  eget  køkken. 

Vi  ønsker  jer  alle  en  glædelig 
jul  og  håber,  at  disse  opskrifter 
vil  glæde  jer  og  andre. 

HAVREGRYNSMUFFINS 
MED  ÆBLER 

1  æg 

2  1/2  dl  mel 

3  tsk  bagepulver 
2  tsk  kanel 

1  tsk  muskatnød 
1/2  tsk  salt 

1  3/4  dl  mælk 

2  1/2  dl  rosiner 

1  skrællet  æble,  revet  eller  skå- 
ret i  små  terninger 

1  1/4  dl  vegetabilsk  olie 

2  1/2  dl  havregryn 

1  dl  puddersukker 

Ovnen  forvarmes  til  175°  C. 
Pisk  ægget.  Sigt  mel,  bagepul- 
ver, kanel,  muskatnød  og  salt. 
Bland  alle  ingredienserne,  og 
rør  kort.  Fordel  dejen  i  12-15 
små  papirforme.  Bag  i  15-20 
minutter. 

GAMMELDAGS  BLØDE 
KARAMELLER 

7  1/2  dl  sukker 

3  spsk  kakao 
3  spsk  sirup 

2  1/2  dl  fløde 
2  spsk  smør 

1  tsk  vanilje 
1  1/5  dl  nødder 

Kog  sukker,  kakao,  sirup  og 
fløde  i  en  tykbundet  gryde  til 
det  kan  formes  som  en  bold. 
Fjern  det  fra  varmen  og  tilsæt 
smør  og  vanilje.  Afkøl.  Pisk  det 
dernæst  til  det  mister  sin  glans 
og  bliver  stift.  Tilsæt  nødder  og 
hæl  det  over  i  en  form  ca.  20  x 
20  cm.  Afkøl  helt  og  skær  i 
små  firkanter.  Der  bUver  ca.  64 
stykker. 

CHOKOLADETRØFLER 

1  1/4  dl  piskefløde 
3/4  -  1  dl  sukker 

6  spsk  smør 

2  1/2  dl  chokoladedråber 
1  tsk  vanilje 

1.  Bland  fløde,  sukker  og 
smør  i  en  tykbundet  gryde  og 
bring  det  til  kogepunktet.  Fjern 
gryden  fra  varmen.  Tilsæt  cho- 
koladen og  rør  til  den  er  smel- 
tet. Tilsæt  vanilje.  Hæld  det 
over  i  en  skål  og  afkøl  det,  idet 
du  af  og  til  rører  i  det.  Dæk  det 
til  og  stil  det  i  køleskabet  nat- 


ten over  for  at  blandingen  kan 
modnes  og  hærdes. 

2.  Tag  blandingen  ud  af  kø- 
leskabet og  form  det  i  små  kug- 
ler på  godt  1  cm  i  diameter. 
Man  skal  være  hurtig,  for  at 
det  ikke  smelter.  Sæt  kuglerne 
på  bagepapir,  og  aflcøl  igen 
nogle  timer. 

3.  Dyp  hver  kugle  i  smeltet 
chokolade,  og  sæt  dem  atter  på 
bagepapir  til  chokoladen  er 
hård.  Der  bliver  ca.  30  trøfler. 

VARME 

APPELSINBOLLER 

25  g  gær 
1/2  tsk  sukker 

1  1/4  dl  vand 

2  1/2  dl  mælk 
1  spsk  smør 

1  1/4  dl  sukker 
1/2  tsk  saft 

3  æg  (godt  pisket) 
10  dl  mel 

1  1/4  dl  blødt  smør  eller  mar- 
garine 

1  1/4  dl  sukker 
Revet  skal  fra  1  stor  appelsin 
Opløs  gæren  og  sukkeret  i 
vandet.  Opvarm  mælken, 
smørret,  det  ene  hold  sukker  og 
salt  indtil  smørret  er  smeltet. 
Afkøl  til  det  er  lunkent  og 
bland  det  med  vand  og  gær,  æg 
og  en  Qerdedel  af  melet.  Lad 
det  hvile  lidt.  Tilsæt  gradvist  re- 
sten af  melet  og  rør  grundigt 
med  en  ske  eller  en  mixer  -  det 
er  ikke  nødvendigt  at  ælte.  Til- 
dæk dejen  og  lad  den  hæve  til 
dobbelt  størrelse.  Bland  smør, 
det  andet  hold  sukker  og  revet 
appelsinskal.  Rul  dejen  ud  på 
bordet,  der  er  drysset  med  mel. 
Rul  den  ud  til  en  firkant  og 
smør  det  med  appelsinblandin- 
gen. (Gem  en  lille  smule  til  at 
komme  på  bollerne,  når  de  er 
bagt).  Rul  dejen,  skær  den  i 
skiver  og  læg  hver  skive  på 
små  runde  papirforme.  Lad 
dem  hæve  til  dobbelt  størrelse. 
Bag  dem  ved  ca.  200°  C  i  15- 
20  minutter.  Smør  dem  med 
resten  af  appelsinblandingen. 
Der  bliver  18  boller.  □ 
Lisbeth  V.  Andersen. 

Kirkemedlem  vinder  Wimbledon 
herre-  og  mixdouble 


Rick  Leach  ved  Wimbledon  i  år. 

Den  25-årige  Rick  Leach, 
der  som  ældste  tilhører 
Laguana  Beach  ward  i  Laguns 
Niegual  California  stav,  vandt 
sammen  med  sin  holdkamme- 
rat Jim  Pugh  dette  års  herre- 
double ved  Wimbledontume- 
ringen  i  England. 

De  slog  det  sydafrikanske 
hold  med  Pieter  Aldrich  og 
Donnie  Visser  7-6,  7-6,  7-6. 

Rick  Leach  vandt  ligeledes 
mixdoublen  sammen  med  Zina 
Garrison  over  John  Fizgerald 
og  Liz  Smylie  fra  Australien  i 
sættene  7-5  og  6-2. 

Rick  Leach,  blev  i  1987  fær- 
dig ved  University  of  Southern 
California,  og  har  vundet  man- 
ge tennisturneringer  i  USA. 

Rick  begyndte  at  spille  ten- 
nis, da  han  var  5  år  gammel. 


Hans  far,  Richard  Leach  under- 
viste i  professionel  tennis.  Rick 
spillede  hver  morgen  sammen 
med  faderen  og  kom  snart  til  at 
spille  mod  faderens  tennisele- 
ver. Rick  kunne  ikke  få  nok  og 
deltog  i  lokale  turneringer,  og 
vandt  snart  mange  turneringer  i 
aldersgruppen  under  10.  Men 
hans  begejstring  var  et  problem 
for  hans  venstre  arm,  som  var 
lille  af  vækst. 

Lægerne  sagde,  at  han  måtte 
opgive  tennisspillet,  som  han 
holdt  så  meget  af,  og  få  armen  i 
gibs  for  at  give  den  fuldkom- 
men hvile.  Han  fik  lov  til  at 
spille  med  sin  højre  arm,  og 
spillede  inden  længe  i  de  lokale 
turneringer  som  højrehåndsspil- 
ler. 

Men  da  Rick  var  8  år, 


han  skadet  sin  højre  hånd  på 
samme  måde.  Men  lægeme 
fortalte  ham  nu,  at  hans  venstre 
hånd  havde  vokset  nok  til  at 
han  nu  kunne  spille  tennis  med 
den,  men  uden  at  overanstren- 
ge den. 

Rick  begyndte  nu  at  spille 
basketball  og  var  aktiv  i  spej- 
derprogrammet i  Kirken,  men 
den  gamle  kærlighed  rustede 
ikke,  så  da  Rick  var  1 1  var  han 
klar  til  at  spille  i  landsdækken- 
de turneringer,  hvor  han  blev 
nummer  3  på  ranglisten  over 
unge  under  12  år.  Rick  be- 
gyndte nu  også  at  spille  double, 
og  har  sammen  med  sin  far 
spillet  i  mange  far-  og  søn-tur- 
neringer, og  vandt  den  første, 
da  Rick  var  14  år  gammel.  De 
har  siden  ofte  været  placeret 
som  nummer  1  i  denne  afde- 
ling i  USA. 

Hans  far  var  i  mellemtiden 
blevet  tennistræner  på  Universi- 
ty of  Southern  California,  hvor 
Rick  opnåede  store  resultater 
indenfor  tennis. 

Siden  1986  gar  Rick  som 
professionel  spillet  tennis  over- 
alt i  verden  og  vundet  mange 
doubleturneringer.  Han  har 
sammen  med  sin  holdkamme- 
rat Jim  Pugh  vundet  bl.a.  Au- 
stralien Open. 

Masters-turneringen  i  En- 
gland og  som  sagt  dette  års 
Wimbledon-turnering,  både  i 
herre-  og  mixdoublen.  Rick  er 
også  med  på  USAs  Davis  Cup- 
hold. 

Rick's  yngre  søster,  Mindy, 


spiller  også  tennis  på  University 
of  Alabama,  og  Rick's  yngre 
bror,  Jonathan,  der  er  sytten,  er 
med  på  USAs  nationalhold  og 
håber  en  dag  at  følge  i  Rick's 
fodspor  og  komme  til  at  spille 
double  sammen  med  Rick  i  de 
professionelle  tumeringer. 
Rick's  ældre  søster  Tammy 
spiller  ikke  tennis,  men  er  gift  i 
Los  Angeles  templet  og  har  to 
børn. 

Rick's  oldefar,  Anders  Sven- 
son  kom  fra  Gaalyrd  i  Jonko- 
ping  i  Sverige.  Og  som  Rick's 
moder,  Sandra  Leach,  siger: 
»Rick  har  altid  været  stolt  af 
sin  svenske  arv,  eftersom  der  er 
så  mange  gode  svenske  spille- 
re«. □ 
FBP 


Rick  Leach  som  7-årig,  da  han 
vandt  Kirkens  regional  mesterska- 
ber i  tennis. 


Enlige  mødre 


Et  af  de  problemer  den  enlige  forælder  kæmper  med,  er  at  skulle 
opdrage  børnene  alene.  (Foto:  Ensign). 


Fomylig  fremkom  der  en 
undersøgelse  i  Danmark, 
der  viste  at  ca.  en  tredjedel  af 
alle  danskere  over  atten  år  le- 
ver alene,  og  dette  tal  er  stadigt 
stigende.  Vender  vi  os  til  Kir- 
ken, viser  undersøgelser  fra 
1987,  foretaget  af  Brigham 
Young  University,  at  Kirken  på 
verdensplan  også  oplever  en 
vækst  i  antallet  af  enlige  med- 
lenmier.  Omkring  en  tredjedel 
af  alle  gifte  kirkemedlemmer 
vil  enten  være  skilt  eller  enker/ 
enkemænd,  før  de  fylder  tres  år. 
I  visse  områder  er  procentdelen 
af  enlige  endog  højere.  For  ek- 
sempel er  omkring  65  procent 
af  medlemmerne  i  Los  Angeles 
Califomia  Stav  enUge. 

»Man  plejede  at  antage,  at 
alle  i  Kirken,  der  ønskede  at 
gifte  sig,  havde  mulighed  for 


det«,  siger  Marie  Comv^^all,  der 
er  lektor  i  sociologi  ved  Brig- 
ham Young  University.  »Til 
trods  for  at  De  Sidste  Dages 
Hellige  er  mere  tilbøjelige  til  at 
indgå  ægteskab  end  personer  i 
andre  religiøse  grupper,  er  flere 
og  flere  sidste  dages  hellige  en- 
lige«. 

Kirkens  demografiske  profil 
er  også  ved  at  ændre  sig.  Antal- 
let af  fraskilte  øges  -  og  derved 
øges  antallet  af  enlige  forsørge- 
re. Der  er  ikke  så  mange  enhge 
mænd,  som  der  er  enlige  kvin- 
der (Ensign.  april  1987,  s.  44). 
Vi  vil  i  deime  artikel  se  på  nog- 
le af  de  problemer,  den  enlige 
forsørger  er  stillet  overfor. 

»Der  er  to  måder  hvorpå 
man  kan  leve  med  sin  ensom- 
hed -  en  negativ  måde  og  en 
positiv  måde.  Den  første  er 


præget  af  selvmelidenhed,  kri- 
tik, vrede,  grundløse  beskyld- 
ninger og  utilfredshed...  Den 
anden  måde,  den  korrekte  må- 
de at  overvinde  sin  ensomhed 
på,  er  at  engagere  sig  i  me- 
ningsfyldte aktiviteter  som  for 
eksempel  Kirken  og  i  at  tjene 
andre«.  (H.  Ringger,  Ensign. 
april  1989.  s.  54).  Mange  enli- 
ge mødre  har  brug  for  at  have 
et  voksent  menneske,  som  de 
kan  tale  med  og  her  kommer 
hjemmelærere  og  besøgslærer- 
inder  ind  i  billedet. 

»Jeg  har  en  rigtig  god  hjem- 
melærer«, nævner  en  søster, 
»men  hans  kammerat  er  en  sød 
ung  mand  på  14  år.  Og  det  er 
ikke  let,  som  enlig  mor,  at  tale 
om  sine  problemer  foran  en 
14-årig  dreng,  hvor  god  og  sød 
han  end  måtte  være«. 

»Nu  er  det  så  heldigt,  at  min 
hjemmelærer  ofte  kommer 
sammen  med  sin  hustru,  og  de 
er  bare  alletiders«,  fortæller  sø- 
ster Jette  Schmitz  fra  Aalborg 
Ward.  »Vi  holder  også  familie- 
aften sammen,  for  det  er  svært 
at  få  det  gjort,  for  min  søn  An- 
dreas og  jeg.  Det  har  også  den 
fordel,  at  Andreas  ser,  hvordan 
en  familie  funngerer,  og  han  er 
meget  glad  for  det«. 

Søster  Anne  Margrethe  Han- 
sen fra  Sønderborg  gren  fortæl- 
ler: »Noget  som  har  været  et 
problem  for  mig,  har  været  at 
holde  familieaften.  Vi  gjorde 
det  ikke  så  meget,  for  jeg  følte 
mig  ligesom  ikke  stærk  nok  til 
at  gennemføre  det.  Hvis  min 
datter  ikke  havde  lyst,  blev  det 
ikke  rigtig  til  noget.  Der  ville 
det  have  været  dejligt,  at  have 
nogen  til  at  skubbe  Udt  på,  og 
hjælpe  med«. 

Et  andet  problem  den  enlige 
mor  har  er  at  få  passet  sine 
børn,  mens  man  deltager  i  akti- 
viteter i  Kirken.  »Da  jeg  var 
UP-præsidentinde  eller  semi- 
narlærerinde, gav  det  proble- 
mer«, fortæller  søster  Schmitz, 
»for  jeg  måtte  være  hjemmefra 
og  skulle  rejse  en  del.  Hvis  min 
fhv.  mand,  der  ikke  er  medlem 
af  Kirken,  ikke  kunne  tage  sig 
af  min  søn,  måtte  jeg  betale  en 
barnepige.  Nu  er  det  også  så- 
dan at  alle  aktiviteter  er  samlet 
på  en  aften  i  mit  ward,  så  der 


ENLIG 

I  KIRKEN 


er  ingen  medlemmer  af  Kirken, 
jeg  kan  bede  om  at  passe 
ham«. 

»Mit  største  problem«,  fort- 
sætter Søster  Jette  Schmitz,  »er 
dog  familien,  som  ikke  er  med- 
lemmer, de  kan  simpelthen  ik- 
ke forstå,  at  der  er  så  meget,  jeg 
gerne  vil  gøre.  'Skal  du  nu  af 
sted  igen?'  og  'Er  du  ikke  lidt 
meget  væk?'  er  nogle  af  de 
spørgsmål  de  stiller.  Det  giver 
problemer,  for  de  forstår  ikke 
min  måde  at  prioritere  på«. 

Præsident  Gordon  B.  Hinc- 
kley  har  ved  en  lejlighed  sagt, 
idet  han  henvendte  sig  til  dem, 
der  på  grund  af  ægtefællens 
død  eller  på  grund  af  skilsmis- 
se, bærer  hele  ansvaret  for  både 
at  være  forsørger  og  tage  sig  af 
familien:  »Jeg  beder  til  at  Her- 
ren vil  velsigne  jer  med  en  sær- 
lig visdom  og  med  det  bemær- 
kelsesværdige talent,  der  er 
nødvendigt,  for  at  I  kan  give  je- 
res børn  tid  og  kammeratskab 
og  kærlighed  og  rådgive,  som 
kun  en  mor  kan.  Jeg  beder  og- 
så til,  at  Herren  vil  velsigne  jer 
med  gavmild  hjælp  fra  familie, 
venner  og  Kirken,  således  at 
nogle  af  byrderne  vil  blive  løft- 
et af  jeres  skuldre«  (Ensign. 
nov.  1983,  s.  83). 

»Når  jeg  skal  træffe  beslut- 
ninger«, fortæller  søster  Jette 
Schmitz,  »så  beder  jeg  meget. 
Jeg  taler  med  mine  hjemmelæ- 
rere og  med  biskoppen  om  det. 
Men  jeg  blev  gjort  opmærksom 
på,  at  jeg  skulle  passe  på,  at  det 
ikke  blev  for  meget.  Jeg  havde 
den  svaghed,  at  jeg  hungrede 
efter  tilkendegivelser  af,  hvad 
jeg  skulle  gøre.  Jeg  bad  faktisk 
om  velsignelse  i  en  uendelig- 

hed,  min  biskop  fortalte  mig,  at 
jeg  måtte  lære  selv  at  træffe  be- 
slutninger. Jeg  læste  senere  en 
artikel  af  ældste  Scott.  »Lær  at 
erkende  svar  på  bønner«,  og 
den  hjalp  mig  til  at  forstå,  at 
Herren  besvarer  mine  bønner 
på  den  måde,  som  han  ved  er 
bedst  for  mig,  og  selv  om  han 
ikke  siger  ja  til  et  bestemt  alter- 
nativ, så  kan  jeg  være  sikker 
på,  at  han  siger  nej,  hvis  det  er 
en  forkert  kurs,  jeg  er  inde  på«. 

Søster  Anne  Margrethe  Han- 
sen fortæller:  »Jeg  føler,  at  jeg 
har  fået  god  støtte  af  præste- 
dømmet. De  har  altid  været 
villige  til  at  komme,  hvis  vi  har 
haft  sygdom  i  familien«. 

»Jeg  har  mødt  mange  enlige 
mødre,  som  tilsyneladende 
konæntrerer  sig  mere  om  den 
hjælp,  de  ikke  får,  og  helt  glem- 
mer den  hjælp  de  trods  alt 
modtager.  Disse  mødre  er  me- 
get svære  at  hjælpe,  fordi  når 
man  er  i  nærheden  af  dem,  skal 
man  høre  på  beklagelser  og 
brok  over  situationen  og  selv- 
meUdenheden  oser!« 

Uanset  om  man  har  haft 
muligheden  for  at  være  en  del 
af  en  hel  familie  med  far,  mor 
og  børn,  og  uanset  om  man  har 
haft  muHgheden  for  at  få  dette 
forhold  beseglet  i  templet  eller 
ej,  så  kan  den  nuværende  situa- 
tion for  den  enlige  mor  være 
vanskelig  og  uoverskuelig  i  for- 
hold til  evigheden.  »Hvad  skal 
der  ske  med  mine  bøm?  Hvor- 
for kan  jeg  ikke  få  dem  bese- 
glet til  mig?  Hvem  tilhører  de?« 
Det  er  nogle  af  de  spørgsmål 
mange  enlige  mødre  går  og 
tumler  med. 

Kirkens  ledere  har  i  flere  til- 
fælde givet  svar  på  disse  spørgs- 
mål: »Må  jeg  skynde  mig  at  til- 
føje«, siger  præsident  Howard 
W.  Hunter,  »at  ingen  velsignel- 
se, herunder  evigt  ægteskab  og 
en  evig  familie,  vil  blive  nægtet 
nogen  værdig  person.  Selv  om 
det  måske  vil  tage  en  smule 
længere  for  nogle  at  opnå  den- 
ne velsignelse,  vil  den  ikke  bU- 
ve  nogen  nægtet«  (Stjernen,  au- 
gust 1990.  s.  43). 

Joseph  Fielding  Smith  har 
udtalt:  »Du,  som  enlig  mor,  er 
ikke  i  forhold  til  evigheden  og  i 
forhold  til  tempelordinanseme 


Den  enlige  mor  skal  udover  at  uddanne  sig  eller  arbejde,  også  tage 
sig  af  alle  hjemmets  gøremål  (Foto:  Ensign). 


ringere  stillet  end  den  gifte.  Det 
afhænger  ikke  af,  at  selve  ordi- 
nansen  er  udført,  men  af  den 
måde,  du  bruger  dagligdagen 
på.  Hvis  du  lever  værdigt,  vil 
du  få  nøjagtigt  de  samme  mu- 
ligheder som  den  gifte.  Herren 
vil  ikke  forbigå  en  eneste  sjæl, 
som  er  værdig,  men  give  dem 
alt,  hvad  der  kan  gives,  og  som 
de,  der  tilsyneladende  var  mere 
heldige,  modtog  i  dette  liv«. 
(Lærdomme  om  frelse,  bd.  2.  s. 
148-149). 

Ved  en  satellittransmitteret 
konference  for  Enlige  Voksne 
sagde  præsident  Hinckley  i 
1989:  »Til  jer  som  er  skilt,  for- 
stå at  vi  ikke  ser  ned  på  jer 
som  fiaskoer  fordi  ægteskabet 
gik  i  stykker.  Desuden  er  det 
vores  ansvar  ikke  at  fordømme, 
men  at  tilgive  og  glemme,  at 
opløfte  og  hjælpe...  For  de  af 
jer  som  har  bøm  og  kæmper 
med  at  opdrage  dem  i  retfær- 
dighed, vær  da  forsikrede  om, 
at  de  vil  blive  en  velsignelse  og 
en  trøst  og  en  styrke  for  jer  i  al- 
le årene,  der  kommer«.  (En- 
sign,  juni  1989,  s.  74). 

Præsident  Benson  har  sagt: 
»Til  jer,  der  har  oplevet  en 
skilsmisse:  Lad  ikke  skuffelse 
eller  en  følelse  af  at  være  mis- 
lykket farvejeres  syn  på  ægte- 
skabet eller  livet.  Tab  ikke  tro- 
en på  ægteskabet  og  tillad  ikke, 
at  bitterhed  æder  jeres  sjæl  og 
ødelægger  jer  eller  dem,  I  el- 


sker eller  har  elsket«.  (Stjernen, 
august  1990,  s.  45).  □ 
Lisbeth  V.  Andersen 
Carsten  Gram 


Se  Kirkens  nye- 
ste jule-tegne- 
filmiTV 

1 forbindelse  med  julen  har  Kir- 
ken udgivet  en  ny  tegnefilm, 
der  vil  bhve  vist  i  en  lang  række 
TV-kanaler  landet  over. 

»Det  er  i  år  lykkedes  os  at 
få  TV-3  til  at  vise  Kirkens  ju- 
lefim«, fortæller  Kent  Gade  Ol- 
sen fra  Dansk  Tabemakelskors 
selskab. 

»Det  er  efterhånden  blevet  en 
tradition  at  mange  af  TV-statio- 
neme  viser  Kirkens  film  i  julen, 
og  tilmed  er  vældig  begejstrede«, 
slutter  Kent  Gade  Olsen.  □ 


En  tempel- 
missionær 
fortæOer: 


Søster  Bente-Helene  Hjul  fra 
Københavns  3.  ward  har 
nu  arbejdet  i  Stockholm  tem- 
plet i  næsten  1  år.  Hun  fortæl- 
ler: 

»Efter  1/2  år  som  tempel- 
missioær  opdagede  jeg,  at  den- 
ne kaldelse  var  så  dejlig,  at  et 
år  ikke  var  nok  for  mig,  hvor- 
for jeg  fik  forlænget  min  kal- 
delse med  yderligere  1/2  år. 

De  1 V2  år  som  jeg  tilbringer 
her  i  templet  vil  altid  stå  for 
mig  som  den  bedste  og  mest 
lærerige  tid  af  mit  liv,«  siger  sø- 
ster Hjul. 

De  enlige  søstre  bor  fire 
sammen  i  en  stor  3  værelses 
lejlighed  og  arbejder  sammen  2 
og  2  på  samme  skift  fra  7- 
14.30  den  ene  uge  og  næste 
uge  fra  14-20.00.  Lørdag  arbej- 
der alle  fra  7-14.30  og  mandag 
har  alle  fri. 

Søster  Hjul  slutter  med  at 
bære  sit  vidnesbyrd:  »Jeg  ved, 
at  Jesus  Kristus  er  Guds  Søn. 
Han  er  din  og  min  bror.  Ligele- 
des ved  jeg,  at  jeg  har  en  Fader 
i  Himlen,  og  at  hvis  vi  bestræ- 
ber os  for  at  følge  hans  bud  og 
befalinger  og  holder  til  det  sid- 
ste, så  vil  vi  tilsidst  finde  et  bli- 
vende hjem  hos  vor  Fader.«  □ 
Flemming  Bo  Pedersen. 

Glædelig  jul  og  godt  nytår 

Kirkenyt  ønsker  alle  Aarhus'  og  Københavns  stavs  udsendte 
fuldtidsmissionærer  en  glædelig  jul  og  et  godt  og  velsignet  nytår. 


Aarhus  stav: 


Kristian  Holm  Bendtsen 
Templet  i  Stockholm,  Sverige. 


Inger  Holm  Bendtsen 
Templet  i  Stockholm,  Sverige. 


Edith  Jørgensen 

Templet  i  Stockholm,  Sverige. 


I- 


Søren  Kuntz 

Seattle  Washington  Mission 


Henrik  Bomemann 
England 


Lilian  Wollf 

Templet  i  Stockholm,  Sverige. 


Bjarne  Vestbø 
Ireland  Dublin  Mission. 


Michael  Vestbø 

Michigan  Dearbom  Mission 


Thomas  Ilskov 
Den  Danske  Mission 


Susan  Krag 

Den  Danske  Mission. 


Dagmar  Lassen 

Templet  i  Stockholm,  Sverige. 


Thomas  Kamil 
London  South  Mission. 

Glædelig  jul  og  godt  nytår 


Københavns  stav: 


Bente  Helene  Gerd  Hjul 
Templet  i  Stockholm,  Sverige. 


Kenneth  Jørgensen 
England  Leeds  Mission. 


Karina  Wemet  Rasmussen 
Dresden  Mission,  Tyskland 


Steen  Gershøj  Petersen 
Canada  Toronto  Mission 


Claus  Stenholm  Paulsen 
Scotland  Edinburgh  Mission 


Kenn  Lottrup  Schjødt 
England  London  Mission 


Kristian  Stenholm  Koch 
Ireland  Dublin  Mission 


Ninna  Birgithe  Korsgaard 
Georgia  Atlanta  Mission,  USA. 


Børge  Stokholm 
Den  Danske  Mission 


Ligeledes  ønsker  vi  glæ- 
delig jul  til  følgende  tre 
missionærer,  som  vi  ikke 
har  modtaget  billede  på. 


Anni  Ringheim 

Templet  i  Stockholm,  Sverige. 


Dan  Bill  Petersen 
England  Leeds  Mission 


Ulf  Byskov 
Frankfurt,  Tyskland 


Svar  på  månedens  spørgsmål 

Den  nystartede  trykker  Bording,  var  den  enste  i  København, 
der  ville  trykke  for  Kirken.  Bording  var  til  sin  død  en  nær 
ven  af  Kirken,  og  trykte  i  mange  år  alt  hvad  der  blev  udgivet 
af  Kirken. 

Mormon  forum 


Hvordan  man  accepterer  konstruktiv  kritik 
uden  at  bKve  fornærmet 


Konstruktiv  kritik  er  noget 
positivt  og  meget  værdifuldt,  og 
skal  modtages  med  et  åbent 
hjerte.  Desværre  er  det  ofte  ne- 
gativ kritik,  vi  udsættes  for,  og 
derfor  har  mange  et  skævt  for- 
hold til  kritik  som  begreb. 


Konstruktiv  kritik  har  til  for- 
mål at  hjælpe  os  på  en  kærlig 
måde.  Lad  mig  give  et  eksem- 
pel: Jeg  tilsluttede  mig  Kirken 
som  18-årig,  og  havde  indrettet 
mit  liv  efter  de  begreber  og 
værdier,  som  jeg  da  havde  lært 


i  Kirken,  mens  jeg  var  undersø- 
ger. 

Selvfølgelig  var  der  mange 
ting,  som  jeg  endnu  havde  at 
lære.  Den  første  søndag  efter 
min  dåb  mødte  jeg  således  op 
til  nadvermødet  i  meget  stram- 


me cov^^boybukser  -  uvidende 
om,  at  det  ikke  var  »normalt«. 
Hjælpeforeningens  præsiden t- 
inde,  en  dame  midt  i  60'eme, 
kom  til  mig,  og  hviskede  hdt 
foriegent,  om  »jeg  ikke  havde 
en  nederdel  at  tage  på?«  Jeg 
blev  noget  flov  og  lidt  irriteret, 
men  da  jeg  forstod,  at  det  var 
den  måde,  kvinderne  forvente- 
des at  være  klædt,  accepterede 
jeg.  Og  eftersom  jeg  ingen  ne- 
derdel havde,  og  kun  en  enkelt 
kjole,  gik  jeg  ned  i  byen  og 
købte  rødt  fløjlsstof,  som  jeg  så 
siden  syede  til  en  nederdel.  □ 
Bodil  Christensen. 


Hvordan  vi  gjorde  det: 


Han  sagde  det 
i  kærlighed 

Som  ung  lærer,  der  havde  de 
store  elever,  havde  jeg  for 
vane  at  bruge  mange  slangord  - 
friske  vendinger  o.s.v.  Men  så 
var  der  en  god  bror  i  Kirken, 
der  sagde  at  det  var  et  rædsomt 
sprog,  jeg  brugte,  især  da  jeg 
var  en  sidste  dages  hellig. 

Jeg  blev  først  lidt  stødt,  men 
ved  nærmere  eftertanke  indså 
jeg,  at  han  havde  ret,  og  min 
lidt  negative  holdning  til  ham 
blev  nu  meget  positiv,  fordi  han 
havde  sagt  det  af  kærlighed  til 
sin  bror,  og  det  var  Jesus,  som 
sagde,  »Vogt  mine  får«.  □ 
Bent  Bisgaard 

Lad  være  med 
at  skændes 

En  elev  i  min  klasse  følte,  at 
jeg  havde  gjort  grin  med  ved- 
kommende. Det  havde  jeg  na- 
turiigvis  ikke  på  nogen  måde 


haft  til  hensigt,  men  her  stod 
jeg  nu  ansigt  til  ansigt  med  per- 
sonen. 

Hvordan  skulle  jeg  nu  for- 
svare mig,  -  eller  hvad  skulle 
jeg  stille  op?  En  misforståelse 
eller  et  problem  bliver  i  hvert 
tilfælde  ikke  løst  med  et  skæn- 
deri eller  argumentation,  men 
med 

1.  takt  og  diplomati, 

2  forsoning 

3  et  ønske  om  at  se  sagen  fra 
det  andet  menneskes  syns- 
punkt. 

Det  er  værd  at  huske  at  kon- 
struktiv kritik  gives  af  en  per- 
son som 

1  er  ærlig 

2  vil  hjælpe  dig 

3  er  din  ven.  □ 
Flemming  Klitgaard 

Tænk  dig  om 

Et  af  mine  børn  har  på  væg- 
gen i  sit  værelse  hængende  dis- 
se sætninger,  »Hvis  du  modta- 
ger en  irettesættelse  -  så  tænk 
dig  om,  før  du  prøver  at  retfær- 
diggøre dig.« 

At  modtage  en  kritik  som  er 
ment  konstruktiv,  betyder  jo  ik- 
ke at  man  selv  opfatter  den  så- 
dan, eller  føler  den  nødvendig. 
Så  er  det  en  god  idé,  at  over- 
veje på  hvilket  grundlag  og  ef- 
ter hvilke  forudsætninger  kritik- 
ken gives.  Har  du  problemer 
med  din  selvtillid,  opfatter  du 
den  måske  som  et  angreb  på 


din  person,  i  stedet  for  den 
kærlige  vejledning  den  i  virke- 
ligheden er. 

Bliver  du  alligevel  fornær- 
met, så  husk  evangeliets  princip 
om  tilgivelse,  og  at  Herren  for- 
venter, at  du  omvender  dig.  □ 
Birgit  Jepsen. 

Lyt  til  den  ånd 
kritikken  blev  givet  i 

»Efter  at  have  funderet  no- 
gen tid  over  månedens  tema,  er 
jeg  kommet  til  den  konklusion, 
at  et  af  problemerne  er,  at  vi  alt 
for  ofte  er  for  restriktive  i  vor 
opfattelse  af,  hvad  'konstruktiv 
kritik'  er. 

Vi  forudsætter  generelt,  at 
kritik  kun  er  konstruktiv,  når 
den  indeholder  en  løsningsmo- 
del -  en  vejledning  om,  hvor- 
dan vi  en  given  situation  kan 
handle  anderledes.  Det  er  efter 
min  opfattelse  en  forkert  forud- 
sætning. 

Vi  skal  i  stedet  for  lære  at 
lytte  til  den  ånd,  hvori  kritik- 
ken er  givet.  I  langt  de  fleste  til- 


fælde har  kritikkeren  'reelle 
hensigter',  nemlig  at  tingene  gø- 
res bedre  -  at  omgangen  mel- 
lem os  lettes  O.S.V.,  uden  at  der 
af  den  grund  gives  en  løsnings- 
model. Det  konstruktive  ligger 
i,  at  vore  tanker  sættes  i  gang  i 
samme  retning  som  kritikerens. 
At  vi  forstår,  at  kritikken  ikke 
vedr.  os  personligt,  men  vor 
forvaltning  og  skyldes  enten,  at 
kritikeren  er  uvidende  om  de 
forhold,  der  ligger  bag  forvalt- 
ningen -  i  hvilken  situation  en 
belæring  er  på  sin  plads,  eller  at 
kritikeren  har  ret  i,  at  tingene 
kunne  gøres  anderledes  -  i  hvil- 
ket tilfælde  vi  bør  overveje  æn- 
dringer. 


Udenfor  står  alene  den  kri- 
tik, der  fremkommer  af  egoisti- 
ske ønsker  om  at  'score  point' 
på  en  andens  bekostning,  eller 
kritik,  der  udspringer  af  et  (me- 
re eller  mindre  bevidst)  ønske 
om  at  skade  andre. 

I  begge  tilfælde  burde  vi  sna- 
rere end  fornærmelse  fyldes  af 
medfølelse.«  □ 
Finn  Lykkegaard. 

